Hd Matte Paste Strong Hold 50ml – Beauty Network\nΑρχική σελίδαHd Matte Paste Strong Hold 50ml\nHd Matte Paste Strong Hold 50ml\nArgan Oil Absolute 100ml\nΑρωματισμένο ξηρό λάδι από μείγμα πολυτελών ελαίων με αισθησιακό άρωμα. Είναι πολλαπλών χρήσεων αφού ενδείκνυται για το σώμα, τα χέρια και το πρόσωπο. Οι θρεπτικές και αντιγηραντικές ιδιότητες του Argan-Oil σε συνδυασμό με τις ενυδατικές και καταπραϋντικές ιδιότητες του Macadamia Oil και του λάδι από αβοκάντο, βοηθούν το δέρμα να το απορροφάει γρήγορα, αφήνοντας το σώμα, το πρόσωπο και τα χέρια λεία, απαλά και με υπέροχο άρωμα.\nΣαμπουάν για γκρίζα και πολύ ξανθά μαλλιά, που καθαρίζει απαλά και βοηθά στην εξουδετέρωση των κίτρινων αποχρώσεων, προσθέτοντας έντονη λάμψη. Διατίθεται σε συσκευασία 250ml και 1lt\nAmethyste Purify Shampoo 250ml\nΑναζωογονητικό Σαμπουάν κατά της πιτυρίδας, που βοηθά στη μείωση της ξηρής και λιπαρής πιτυρίδας, αφήνοντας καθαρά τα μαλλιά και το τριχωτό της κεφαλής.\nAmethyste Stimulate Lotion\nΕντατική λοσιόν για άμεση καταπολέμηση της τριχόπτωσης. Εμπλουτισμένη με Planoxil RG και κερατίνη, εμποδίζει την αραίωση και απώλεια των μαλλιών και ενεργοποιεί την παραγωγή νέων τριχών, ενισχύοντας το σώμα και τον όγκο της τρίχας, με αποτέλεσμα τα μαλλιά να δυναμώνουν.\nΕφαρμόστε την αμπούλα αμέσως μετά το λούσιμο με το Σαμπουάν Amethyste Stimulate. Ανοίξτε το φιαλίδιο και απλώστε το προϊόν στο τριχωτό της κεφαλής, κάνοντας ένα ελαφρύ μασάζ στις περιοχές που εμφανίζεται η αραίωση ή απώλεια των τριχών. Μην ξεπλύνετε το προϊόν και αφήστε το να δράσει.\nΔιατίθεται σε συσκευασία 10x10ml.\nRavοοe Professional Ceramic Tourmaline Deep Waver €55.00 €70.00\nSensus Alisa Diamond Liss Pre Straightening Fluid 500ml €16.74 €18.00\nSensus M3K βαφή μαλλιων 10.1 Malvasia 100 ml €5.50 €10.00\nBelotty Λίμα Μπανάνα Zέβρα 100/180 €1.00\nSensus MC2 Επαγγελματική βαφή 4.36 Warm Chestnut Brown 100 ml €12.50 €14.24\nLnV Soak Off Gel Polish 021 €11.00\nPostquam Professional Hairdressing Color 8.77 Light Blond Tobacco 60ml €2.90


Συγκεντρώσεις για το Πολυτεχνείο στη Θόλο του Πανεπιστημίου και στο Δημαρχείο Ν. Ιωνίας - Ο ρόλος της αστυνομίας - e-thessalia.gr\nΣυγκεντρώσεις για το Πολυτεχνείο στη Θόλο του Πανεπιστημίου και στο Δημαρχείο Ν. Ιωνίας – Ο ρόλος της αστυνομίας\n16 Νοεμβρίου 2020, 18:11 16 Νοεμβρίου 2020\nΜε αντιπροσωπείες των δύο ατόμων, εκπρόσωποι κομμάτων και φορέων όπως η ΑΔΕΔΥ θα καταθέσουν αύριο στεφάνια για να αποδώσουν τιμή στην εξέγερση του Πολυτεχνείου, που φέτος συμπληρώνει 47 χρόνια. Φέτος για πρώτη φορά δεν οργανώνεται πορεία και συγκέντρωση λόγω της πανδημίας από τους φοιτητικούς συλλόγους και μεμονωμένα θα γίνει από κάθε φορέα κατάθεση στεφάνων στο Ηρώο στις 12 το μεσημέρι.\nΟργανωμένα στην κατάθεση στεφάνων δεν θα μετέχει η διοίκηση του Εργατικού Κέντρου , ενώ και ο πρόεδρος της ΑΔΕΔΥ κ. Κωνσταντινίδης δήλωσε πως δύο άτομα θα καταθέσουν στεφάνι, στην παραλία και θα αποχωρήσουν. Στεφάνι θα καταθέσει ο ΣΥΡΙΖΑ με αντιπροσωπεία 4 ατόμων.\nΤο ΚΚΕ με όλους τους εκπροσώπους φορέων και τις δυνάμεις που το πλαισιώνουν απευθύνει κάλεσμα στους εργαζόμενους, τους μαθητές και στους φοιτητές να τιμήσουν τη φετινή επέτειο της εξέγερσης με μάσκες, αποστάσεις και με τη συμμετοχή συγκεκριμένων εκπροσώπων των σωματείων στη συγκέντρωση που έχει προγραμματιστεί για σήμερα, στις 5 μ.μ. στο Δημαρχείο Ν. Ιωνίας. Ειδικότερα, στη συγκέντρωση θα συμμετέχουν με εκπροσώπους τους το Συνδικάτο Μετάλλου «Μήτσος Παπαρήγας», το Συνδικάτο ΟΤΑ Μαγνησίας, ο Σύλλογος Εμποροϋπαλλήλων και Ιδιωτικών Υπαλλήλων, το Σωματείο Καθαριστριών, ο Σύλλογος Συνταξιούχων ΙΚΑ, ο Σύλλογος Διοικητικού Προσωπικού και ο Δημοκρατικός Σύλλογος Γυναικών Βόλου.\nΚάλεσμα για συγκέντρωση και πορεία, με σημείο αναφοράς τη Θόλο του Πανεπιστημίου Θεσσαλίας στις 5 το απόγευμα, απευθύνουν όλες οι οργανώσεις της εξωκοινοβουλευτικής αριστεράς. Το κάλεσμα είναι ανοιχτό στους πολίτες, με μάσκες και αποστάσεις.\nΤο Εργατικό Κέντρο Βόλου, τιμώντας την 47η επέτειο του ηρωϊκού ξεσηκωμού στο Πολυτεχνείο, εξέδωσε σκληρή ανακοίνωση κατά της Κυβέρνησης και απευθύνει σε όλους τους εργαζόμενους «αγωνιστικό χαιρετισμό», αναφέροντας μεταξύ άλλων σε ανακοίνωσή του:\nΟ αγωνιστικός συμβολισμός της ηρωϊκής εξέγερσης είναι σήμερα όσο ποτέ άλλοτε επίκαιρος. Συμπίπτει με τον ασύμμετρο αγώνα που δίνουν τα Συνδικάτα, μέσα σε συνθήκες ασφυκτικής περιστολής των ελευθεριών, εξ αιτίας της υγειονομικής κρίσης, αλλά και εξ αιτίας της εκμετάλλευσής της από την Κυβέρνηση, για ακύρωση κάθε αντίστασης, με στόχο την επαναφορά του εργασιακού Μεσαίωνα, με νομοσχέδια – εκτρώματα.\nΗ φετινή επέτειος βρίσκει όχι μόνο τη Χώρα στον υγειονομικό “γύψο”, αλλά και μιά ολόκληρη κοινωνία με περισφιγμένη την οικονομική θηλειά γύρω από τον λαιμό της.\nΜε πρόσχημα τον κορωνοϊό, τα εργατικά δικαιώματα ισοπεδώνονται και διαγράφονται. Η δημόσια, δωρεάν Παιδεία υποκαθίσταται από ηλεκτρονικούς εκπαιδευτικούς τηλεπειραματισμούς και το Δημόσιο Σύστημα Υγείας καταρρέει και βρίσκεται στην “Εντατική”. Χιλιάδες μικρομεσαίες επιχειρήσεις απειλούνται με αφανισμό και εκατομμύρια εργαζόμενων πετιούνται στον δρόμο. Η οικονομία της Χώρας βυθίζεται και η Κυβέρνηση, ανίκανη και ουσιαστικά αδρανής, αντί να αντιμετωπίσει την υγειονομική κρίση και την εντεινόμενη οικονομική ύφεση, στήνει το κατάλληλο σκηνικό για να υποδεχθεί νέα μνημόνια.\nΜέσα σ’ αυτό το εφιαλτικό, για τους εργαζόμενους και την ελληνική κοινωνία τοπίο, το σύνθημα ΨΩΜΙ – ΠΑΙΔΕΙΑ – ΕΛΕΥΘΕΡΙΑ, που ένωσε όλους τους Έλληνες και επανάφερε τη Δημοκρατία στη Χώρα μας, γίνεται ξανά το αγωνιστικό σύμβολο για την προάσπιση των εργατικών και κοινωνικών κεκτημένων και της ελευθερίας.\nΟι μάσκες δεν θα μας φιμώσουν. Και οι “κορωνοϊοί” του εκφοβισμού και της καταστολής δεν μας πτοούν.\nΟ ΣΥΡΙΖΑ Μαγνησίας αναφέρει πως η έξαρση της πανδημίας επιβάλλει να τιμήσουμε αυτή την επέτειο με διαφορετικούς τρόπους, τηρώντας όλα τα απαραίτητα μέτρα για την προστασία της Δημόσιας Υγείας.\n«Την ίδια στιγμή ωστόσο, οι αγώνες και τα μηνύματα του Πολυτεχνείου για Ψωμί, Παιδεία, Ελευθερία, καθίστανται πιο επίκαιρα και πιο ουσιώδη από ποτέ. Το αίτημα για δημοκρατία γίνεται πιο επιτακτικό, λόγω των ακραίων αυταρχικών πολιτικών επιλογών καταστολής της Κυβέρνησης.\nΓια πρώτη φορά στην ιστορία της Μεταπολιτευτικής Ελλάδας, με πρόσχημα την υγειονομική κρίση, η ΝΔ επιβάλει περιστολή των συναθροίσεων άνω των τριών ατόμων τις ημέρες της επετείου. Πρόκειται για μια ενέργεια καθόλα αντισυνταγματική, θυμίζοντας νοοτροπία χούντας η οποία ξυπνά τα δημοκρατικά αντανακλαστικά κάθε ενεργού πολίτη, προκαλώντας ταυτόχρονα την έντονη αντίθεση της Ένωσης Δικαστών και Εισαγγελέων Ελλάδος.\nΕίναι σαφές ότι η Κυβέρνηση μετά την παταγώδη αποτυχία της να ελέγξει το δεύτερο πανδημικό κύμα στην χώρα μας, αφού αρνήθηκε να πάρει προληπτικά μέτρα ενίσχυσης του Ε.Σ.Υ., της δημόσιας Παιδείας και των συγκοινωνιακών μέσων προσπαθεί να κλιμακώσει την ένταση και να στρέψει αλλού την ατζέντα. Είναι συνήθης τακτική της άλλωστε να ψάχνει αποδιοπομπαίους τράγους στη νεολαία, καθώς και να χρησιμοποιεί βία και καταστολή ενάντια σε οποιαδήποτε κοινωνική έκφραση θεωρεί ότι απειλεί τα σαθρά της θεμέλια. Η προστασία της Δημόσιας Υγείας σε καμία περίπτωση δεν έρχεται σε αντίθεση με την περιφρούρηση των πολιτικών ελευθεριών και των δικαιωμάτων μας. Όλα εξάλλου πηγάζουν από την Δημοκρατία. Το ύψιστο αυτό απόκτημα μακρόχρονων αγώνων που έχουμε δικαίωμα και καθήκον να προστατέψουμε και να τιμήσουμε.\nΣε ανακοίνωσή του το ΚΙΝΑΛ αναφέρει: Το Νοέμβριο του 74 μας παραδόθηκε μία Ελλάδα Ελεύθερη και Δημοκρατική.\nΧρέος όλων μας είναι να διατηρήσουμε τις αξίες και τα ιδανικά για μια ελεύθερη και ανθρώπινη κοινωνία .\nΓια κάθε δημοκρατικό πολίτη, είναι αυτονόητο ότι ο φετινός εορτασμός της επετείου της εξέγερσης του Πολυτεχνείου θα γίνει χωρίς την καθιερωμένη συμβολική πορεία.\nΤο πραγματικό νόημα της φετινής επετείου είναι η προτεραιότητα μας να προστατευτούμε από την πανδημία.\nΗ πατρίδα μας έχει γνωρίσει πολλές δυσκολίες και αντιξοότητες στην ιστορία της, πάντα όμως είμασταν ενωμένοι.\nΔεν δικαιολογείται σε καμιά περίπτωση πράξεις αυταρχισμού και ακραίες προκλητικές απαγορεύσεις που διχάζουν τους πολίτες.\nΗ ΑΔΕΔΥ μεταξύ άλλων σε ανακοίνωση τονίζει: Οι αντοχές της ελληνικής κοινωνίας δοκιμάζονται σκληρά από την μακροχρόνια οικονομική κρίση, καθώς τα πιο ευάλωτα και αδύναμα στρώματα της κοινωνίας επωμίζονται τα βάρη αυτών των άδικων πολιτικών, που ασκούνται τόσο σε ευρωπαϊκό όσο και σε εθνικό επίπεδο.\nΠαραμένουμε πιστοί στα οράματα των αγωνιστών του Πολυτεχνείου, θα συνεχίσουμε ανυποχώρητοι τον αγώνα που χάραξαν οι ηρωικοί αγωνιστές της εξέγερσης της 17ης Νοέμβρη 1973. Τίποτε δεν θα κερδηθεί αν δεν αγωνιστούμε όλοι μαζί».\nΤι θα πράξει η αστυνομία\nΣύμφωνα με τις εντολές οι αστυνομικοί αρχικά θα καλέσουν τους διαδηλωτές να διαλυθούν και σε περίπτωση που δεν συμμορφωθούν, αξιωματικοί θα προχωρήσουν σε προσαγωγές.\nΗ διαταγή του Αρχηγού της Ελληνικής Αστυνομίας, για την αντιμετώπιση των συνεπειών του κινδύνου διασποράς του κορωνοϊού απαγορεύει τις δημόσιες συναθροίσεις «στις οποίες μετέχουν 4 η περισσότερα άτομα από τις 6 το πρωί της 15ης Νοεμβρίου μέχρι τις 9 το βράδυ της 18ης Νοεμβρίου.\nΣτα νομικά πρόσωπα που διοργανώνουν δημόσιες υπαίθριες συναθροίσεις κατά το χρονικό διάστημα της απαγόρευσης, επιβάλλεται με αιτιολογημένη πράξη της αρμόδιας αρχής διοικητικό πρόστιμο πέντε χιλιάδων (5.000,00) ευρώ.\nΣτα φυσικά πρόσωπα που διοργανώνουν δημόσιες υπαίθριες συναθροίσεις κατά το χρονικό διάστημα της απαγόρευσης, επιβάλλεται με αιτιολογημένη πράξη της αρμόδιας αρχής διοικητικό πρόστιμο τριών χιλιάδων (3.000,00) ευρώ.3. Στα πρόσωπα που παραβιάζουν την απαγόρευση της περίπτωσης α’ συμμετέχοντας σε δημόσιες υπαίθρι-ες συναθροίσεις επιβάλλεται με αιτιολογημένη πράξη της αρμόδιας αρχής διοικητικό πρόστιμο τριακοσίων (300,00) ευρώ.\nΠροηγούμενο ΆρθροΚίνημα Αλλαγής Μαγνησίας: Δεν δικαιολογούνται πράξεις αυταρχισμού και προκλητικές απαγορεύσεις που διχάζουν τους πολίτεςΕπόμενο ΆρθροΖέττα Μακρή: “Στην βουλή η ενίσχυση των παραγωγών βρώσιμης ελιάς στην Μαγνησία”


Τρέξτε στα βήματα του Αποστόλου Παύλου - Runner Magazine\nΤρέξτε στα βήματα του Αποστόλου Παύλου\nΟ ΣΕΒΑΣ Καβάλας διοργανώνει τον 5ο αγώνα δρόμο με το όνομα “Στα βήματα του Αποστόλου Παύλου”. Ο αγώνας θα γίνει στις 15 Μαΐου και θα ξεκινήσει από την εκκλησία του Α.Νικολάου στην Καβάλα στις 8:30 και θα τερματίσει στο βαπτιστήριο της Α.Λυδίας.\nΔηλώσεις συμμετοχής στο τλη 6948008142 και στο email [email protected] ή 30 λεπτά πριν από την εκκίνηση του αγώνα.\nΓέμισε δρομείς και πάλι το Φάληρο!\nΤην Κυριακή 27 Οκτωβρίου πραγματοποιήθηκε ο 27ος Βαρτζάκειος αγώνας δρόμου 15 χλμ. όπου φέτος ήταν αφιερωμένος στον αγώνα “Ενάντια στον Καρκίνο του Μαστού”. Στον αγώνα, που διοργάνωσε με επιτυχία ο Σ.Δ.Υ. Πειραιώς, συμμετείχαν περισσότεροι από 750 δρομείς με εκκίνηση και τερματισμό στο Στάδιο Ειρήνης και Φιλίας. Δείτε περισσότερα.\nΜε επιτυχία ο Δόλιχος\nΠραγματοποιήθηκε με μεγάλη επιτυχία ο Δόλιχος δρόμος το τριήμερο 4, 5 και 6 Μαΐου. Ήταν ένας από τους δυσκολότερους αγώνες στη χώρα και όχι μόνο αφού περνούσε από δύσβατα μονοπάτια που δεν είχαν χαρακτεί ούτε στο χάρτη. Τη δυσκολία όμως του εγχειρήματος αποδεικνύει και το γεγονός ότι τερμάτισαν τον αγώνα μόνο 5 από τους 40 που αρχικά έλαβαν εκκίνηση. Δείτε τα αποτελέσματα.


Ο πόλεμος του φαρμάκου - Emmanouil Brilakis - Orthopaedic surgeon Emmanouil Brilakis – Orthopaedic surgeon\n1. Όσα θέλετε να γνωρίζετε για τους ελέγχους ντόπινγκ\nΗ χρήση ουσιών που βελτιώνουν την απόδοση από αθλητές που συμμετέχουν σε αθλητικές διοργανώσεις είναι ένα σημαντικό ζήτημα υγείας που απασχολεί την παγκόσμια αθλητική και όχι μόνο κοινότητα. Δεν είναι μόνο ο κίνδυνος για την υγεία των αθλητών, απειλεί και την υγεία των παιδιών που βλέπουν τους αθλητές ως πρότυπα και μιμούνται τη συμπεριφορά τους. Το ντόπινγκ πλήττει τις αξίες, την έννοια και την ουσία του αθλητισμού, υπονομεύει τον ανταγωνισμό και στέλνει μηνύματα στα παιδιά ότι η υψηλότερη τιμή είναι η νίκη με κάθε κόστος. Οι αθλητές που παίρνουν απαγορευμένες ουσίες κερδίζουν αθέμιτο πλεονέκτημα σε σχέση με αυτούς που δεν παίρνουν, καταστρέφοντας την έννοια του αγώνα «επί ίσοις όροις». Οι θεατές θέλουν να ξέρουν πως οι αθλητές είναι καθαροί και δεν κινδυνεύουν να πάθουν κάποια σοβαρή βλάβη ή να χάσουν τη ζωή τους από τη χρήση επικίνδυνων μεθόδων. Τα τελευταία 50 χρόνια έχουν καταγραφεί τόσα πολλά σκάνδαλα με αθλητές που έχουν κάνει χρήση απαγορευμένων ουσιών και πλέον έχει κλονιστεί η πίστη ότι οι αγώνες είναι «καθαροί». Γι αυτόν τον λόγο ο έλεγχος για το ντόπινγκ είναι πολύ σημαντικός.\nΕικόνα: Αθλητής του body building κάνει ενδομυϊκή ένεση αναβολικού στεροειδούς στον δικέφαλο.\n2. Η ιστορική εξέλιξη του ελέγχου\nΟι υπόνοιες για τη χρήση της χημείας με σκοπό την απόκτηση αθέμιτου πλεονεκτήματος από ορισμένους αθλητές, ήταν το γεγονός που οδήγησε τις αθλητικές Αρχές να επιβάλουν την εξέταση δείγματος ούρων και να αποκλείουν τη συμμετοχή όσων ήταν θετικοί. Τη δεκαετία του 1960, η γενική πεποίθηση ήταν ότι ορισμένα διεγερτικά (αμφεταμίνες, κοκαΐνη, και στρυχνίνη κυρίως) είχαν ενισχυτική δράση στην αθλητική απόδοση. Έτσι ξεκίνησαν οι πρώτοι έλεγχοι, οι οποίοι λάμβαναν χώρα κατά τη διάρκεια μιας διοργάνωσης, επειδή, η χρήση των ουσιών αυτών γινόταν κατά τη διάρκεια των αγώνων. Όμως, από την δεκαετία του 1970, διαπιστώθηκε ότι πολλές ουσίες, με κύριο εκπρόσωπο τα αναβολικά στεροειδή, είχαν την ικανότητα να ενισχύσουν την αθλητική επίδοση με διαφορετικό τρόπο από τα διεγερτικά. Αυτές οι ουσίες δεν έχουν άμεση δράση, αλλά προοδευτικό αποτέλεσμα. Η χρήση τους γίνεται κατά την περίοδο της προπόνησης και διακόπτεται κατά τη διάρκεια των αγώνων. Έτσι, το 1991, ξεκίνησε η ιδέα και έγιναν οι πρώτοι έλεγχοι "εκτός διοργάνωσης". Σήμερα, οι αιφνιδιαστικοί έλεγχοι εκτός διοργανώσεων θεωρούνται απαραίτητοι για το πρόγραμμα αντι-ντόπινγκ.\nΕικόνα: Το φιαλίδιο Berlinger που χρησιμοποιείται από τα πιστοποιημένα εργαστήρια της WADA για την συλλογή δείγματος ούρων. Αυτό εθεωρείτο απαραβίαστο, κάτι που καταρρίφθηκε τον περασμένο Μάιο, όταν αποκαλύφθηκε ότι η Ρώσοι μπορούσαν και το παραβίαζαν τουλάχιστον για 2 έτη.\n3. Θεσμοθέτηση του έλεγχου\nΑπό τη δεκαετία του 1960, το ντόπινγκ θεωρείται ένα σοβαρό πρόβλημα. Για τον λόγο αυτό, η Διεθνής Ολυμπιακή Επιτροπή (ΔΟΕ), ίδρυσε μια επιτροπή για να ασχοληθεί με αυτό το ζήτημα. Η επιτροπή αυτή διατύπωσε τον κώδικα κατά του ντόπινγκ ο οποίος απαγορεύει τη χρήση ουσιών που βελτιώνουν την απόδοση, ορίζει συγκεκριμένες κυρώσεις για τους αθλητές που διαπιστώνονται θετικοί σε ελέγχους, περιγράφει λεπτομερώς τους όρους και τις προϋποθέσεις για την ανάπτυξη και τη διαπίστευση εργαστηρίων υπεύθυνων για τη διεξαγωγή των ελέγχων και τέλος, απαριθμεί τη λίστα με τις απαγορευμένες ουσίες. Όμως, η διαδικασία του ελέγχου ήταν τόσο χρονοβόρα όσο και ιδιαίτερα δαπανηρή και ξεφεύγει από την κύρια αποστολή της ΔΟΕ που είναι η διοργάνωση των Ολυμπιακών Αγώνων. Έτσι το 1999, η ΔΟΕ πρότεινε τη σύσταση της Παγκόσμιας Ομοσπονδίας Αντιντόπινγκ (WADA), του οποίου η λειτουργία ήταν να αναλάβει τον έλεγχο του ντόπινγκ. Σήμερα, υπάρχουν 35 διαπιστευμένα εργαστήρια που ασχολούνται με τον έλεγχο της χρήσης απαγορευμένων ουσιών και είναι διαθέσιμα για όλες τις αθλητικές διοργανώσεις και όχι μόνο για τους Ολυμπιακούς Αγώνες.\nΕικόνα: Ο κώδικας της WADA, που περιγράφει τη λίστα με τις απαγορευμένες φαρμακευτικές ουσίες.\n4. Εργαλεία για τον ελέγχο των δειγμάτων\nΗ αέρια (GC) ή η υγρή χρωματογραφία χρησιμοποιείται σε συνδυασμό με τη φασματομετρία μάζας (MS) για την ανίχνευση των περισσοτέρων απαγορευμένων ουσιών. Η χρωματογραφία είναι μια τεχνική που διαχωρίζει τα συστατικά ενός χημικού μείγματος κατά το πέρασμά του πάνω από ένα προσροφητικό μέσο. Στη αέρια χρωματογραφία, μια πολύ μικρή ποσότητα (2μL) ούρων τοποθετείται στην άκρη μίας στενής γυάλινης στήλης μήκους 50 μέτρων, η οποία βρίσκεται μέσα σε φούρνο που αναπτύσσει υψηλή θερμοκρασία. Το δείγμα εξατμίζεται και προωθείται στη στήλη με τη βοήθεια αδρανών αερίων. Έτσι από την άλλη άκρη της στήλης εξέρχονται με τη σειρά τα διαχωρισμένα συστατικά. Ο χρόνος διέλευσης είναι χαρακτηριστικός για κάθε ουσία. Στη συνέχεια τα συστατικά οδηγούνται σε έναν ανιχνευτή ο οποίος στέλνει σήμα σε ένα καταγραφικό ανάλογα με την ένταση της ανίχνευσης. Τελικά, παράγεται ένα φάσμα μοναδικό για κάθε ουσία. Το φάσμα και ο χρόνος διέλευσης συγκρίνονται με πρότυπα διαφόρων φαρμάκων και έτσι γίνεται η εντόπιση των περισσότερων απαγορευμένων ουσιών. Η μέθοδος επιτυγχάνει πάρα πολύ καλό διαχωρισμό και η ικανότητα ανίχνευσης των αναλυόμενων συστατικών είναι πολύ μεγάλη (συνήθως είναι σε μερικά δισεκατομυριοστά του γραμμαρίου (ng) αλλά μπορεί να φτάσει και μερικά τρισεκατομυριοστά του γραμμαρίου (pg) σε κάποιες περιπτώσεις).\nΕικόνα: Μια συσκευή που συνδυάζει αέρια χρωματογραφία με φασματομετρία μάζας είναι ένα σημαντικό εργαλείο των ελέγχων\n5. Πρωτόκολλο του ελέγχου στους Ολυμπιακούς Αγώνες\nΑφού γίνει η συλλογή των ούρων από τον αθλητή που βρίσκεται υπό παρατήρηση, χωρίζονται σε δύο φιαλίδια που ονομάζονται Α και Β δείγμα. Τα δύο αυτά φιαλίδια αποστέλλονται σε ένα εργαστήριο διαπιστευμένο από την WADA. Εάν κατά τη διάρκεια των Ολυμπιακών αγώνων το Α δείγμα του αθλητή βρεθεί θετικό σε κάποια απαγορευμένη ουσία, ο επικεφαλής της αποστολής της χώρας του αθλητή ενημερώνεται και με τη σειρά του αυτός ενημερώνει τον αθλητή. Την επόμενη μέρα, ο αθλητής πηγαίνει στο εργαστήριο και η ανάλυση επαναλαμβάνεται. Σε όλους τους πρόσφατους Ολυμπιακούς Αγώνες, όποτε το Α δείγμα βρέθηκε θετικό, πάντα επιβεβαιώθηκε με την εύρεση του ίδιου φαρμάκου στο δείγμα Β. Τελικά, η ΔΟΕ συνεδριάζει και αν επικυρώσει ότι η ανάλυση επιβεβαιώνει τη χρήση απαγορευμένων ουσιών, ο αθλητής επιστρέφει στη χώρα του με την επόμενη διαθέσιμη πτήση.\n6. Αναβολικά στεροειδή\nΗ χρήση των αναβολικών στεροειδών για τη βελτίωση της αθλητικής απόδοσης διαπιστώθηκε τη δεκαετία του 1950, όταν ένας Αμερικανός γιατρός παρατήρησε ότι αθλητές της Άρσης Βαρών από τη Σοβιετική Ένωση χρησιμοποιούσαν τεστοστερόνη. Από τη δεκαετία του 1980, τα στεροειδή άρχισαν να χρησιμοποιούνται ευρύτερα από αθλητές διαφόρων αθλημάτων. Αρχικά δεν ήταν σαφές εάν οι μεγάλοι μύες που οφείλονταν στα στεροειδή αναβολικά ήταν και δυνατοί μύες. Αυτό αποδείχτηκε το 1996 από μια μελέτη κατά την οποία άτομα που λάμβαναν 600 mg ενέσιμης τεστοστερόνης την εβδομάδα για 10 εβδομάδες αύξησαν τόσο το μέγεθος, όσο και τη δύναμη των μυών τους. Τα αναβολικά στεροειδή δεν βελτιώνουν την απόδοση βραχυπρόθεσμα. Λαμβάνονται μερικούς μήνες πριν από κάποιο αθλητικό γεγονός, και διακόπτονται 3-4 εβδομάδες πριν από τον προγραμματισμένο έλεγχο (εφόσον αναμένεται). Τα αναβολικά στεροειδή που χρησιμοποιούν οι αθλητές είναι συνθετικά παράγωγα της ανδρικής ορμόνης, της τεστοστερόνης. Δρουν μετά τη σύνδεσή τους με ειδικούς ενδοκυττάριους υποδοχείς και έτσι ενισχύουν ή να αναστέλλουν την έκφραση συγκεκριμένων γονιδίων. Οι επιδράσεις τους περιλαμβάνουν αύξηση της τριχοφυΐας, λιπαρό δέρμα, ακμή, υπέρταση, και μεταβολές στην χοληστερόλη του αίματος. Στις γυναίκες επιπλέον μπορεί να προκαλλέσουν ατροφία μαστών, αμηνόρροια, αύξηση τριχοφυΐας στο πρόσωπο και ανδρικού τύπου αλωπεκία.\nΕικόνα: Ο Demir Demirev ήταν ένας από τους 11 Βούλγαρους αρσιβαρίστες που βρέθηκαν θετικοί για χρήση της απαγορευμένης ουσίας stanozol (αναβολικό στεροειδές) ακριβώς πριν το Ευρωπαϊκό Πρωτάθλημα του 2015. «Είμαι σοκαρισμένος» ήταν η δήλωση του προπονητή της Εθνικής ομάδας, Ivan Ivanov.\n7. Έλεγχος για αναβολικά στεροειδή\nΗ εξέταση ούρων για χρήση αναβολικών στεροειδών άρχισε επίσημα στους Ολυμπιακούς Αγώνες του 1976. Έκτοτε έχει τελειοποιηθεί και αυξηθεί ιδιαίτερα σε συχνότητα. Η κλασική μέθοδος ανίχνευσης είναι η αέρια χρωματογραφία σε συνδυασμό με φασματομετρία μάζας, η οποία έχει μεγάλη ευαισθησία και μπορεί να ανιχνεύσει τα στεροειδή σε πολύ χαμηλή συγκέντρωση. Το πρόβλημα είναι ο διαχωρισμός της φυσιολογικής τεστοστερόνης που παράγει ο οργανισμός από την εξωγενώς χορηγούμενη με ένεση, με χρήση επιθεμάτων, με κρέμα, ή με gel. Οι περισσότεροι άνθρωποι παράγουν στα ούρα ένα μόριο τεστοστερόνης για κάθε μόριο επιτεστοστερόνης, έχοντας μια μέση αναλογία Τεστοστερόνης / Επιτεστοστερόνης περίπου 1:1 τόσο σε άνδρες όσο και σε γυναίκες. Μια αναλογία 6:1 ή μεγαλύτερη, διακρίνει τη φυσιολογικά παραγόμενη από την εξωγενώς χορηγούμενη τεστοστερόνη και χρησιμοποιείται ως δείκτης κατάχρησης. Ωστόσο, η προσέγγιση αυτή δεν είναι πολύ σωστή γιατί ορισμένοι άνθρωποι έχουν μια αναλογία μεγαλύτερη από 6:1, και κάποιοι χρήστες εξωγενώς χορηγούμενων στεροειδών καταφέρνουν να κρατήσουν την αναλογία χαμηλότερα. Τα τελευταία χρόνια οι αθλητικές Αρχές τρέχουν προγράμματα τυχαίων ελέγχων όλο το χρόνο με βραχεία ειδοποίηση (έως 48 ώρες). Περισσότερα από 40 αναβολικά στεροειδή κυκλοφορούν στην παγκόσμια αγορά.\nΕικόνα: Φυσιολογικό αποτέλεσμα αέριας χρωματογραφίας (αριστερά). Ο λόγος Τ/Ε είναι περίπου 1:1. Μια ώρα μετά από εξωγενής χορήγηση τεστοστερονης (δεξιά). Ο λόγος T/E είναι περίπου 20:1, μια δυνατή ένδειξη φαρμακευτικής χορήγησης τεστοστερόνης.\nΗ αύξηση της αθλητικής απόδοσης μέσω της χρήσης διεγερτικών ουσιών έχει ρίζες στους Ολυμπιακούς Αγώνες της αρχαιότητας και ίσως και νωρίτερα. Οι αμφεταμίνες, η πιο κοινή κατηγορία των διεγερτικών που χρησιμοποιούνται από αθλητές για να αποκτήσουν ανταγωνιστικό πλεονέκτημα, ανεβάζουν την αρτηριακή πίεση και επιβραδύνουν τον καρδιακό ρυθμό. Οι αμφεταμίνες είναι δημοφιλείς λόγω της ικανότητάς τους να καθυστερούν την έλευση κόπωσης κατά τη διάρκεια της έντονης άσκησης. Επίσης μειώνουν το σωματικό βάρος, αυξάνουν την ταχύτητα, τη δύναμη, την αντοχή και τη συγκέντρωση, άρα και την απόδοση. Πιθανές παρενέργειες τους είναι η ανησυχία, η ευερεθιστότητα, η αϋπνία, ο πονοκέφαλος, το αίσθημα παλμών, η ανορεξία, οι αρρυθμίες, η σύγχυση, οι παραισθήσεις, οι σπασμοί, η εγκεφαλική αιμορραγία, η καρδιακή προσβολή και η κυκλοφορική καταπληξία. Τα διεγερτικά που περιλαμβάνονται στη λίστα με τις απαγορευμένες ουσίες της WADA είναι οι αμφεταμίνες, η εφεδρίνη, η καθινόνη, η στρυχνίνη, η φεντερμίνη και πολλές άλλες.\nΕικόνα: Γύρος Γαλλίας 2004. Η ποδηλασία συγκαταλέγεται μέσα στα αθλήματα που η χρήση φαρμάκων είναι συχνή, με τις διεγερτικές ουσίες να χρησιμοποιούνται από τον 19ο αιώνα.\n9. Έλεγχος για Αμφεταμίνες\nΟι αμφεταμίνες χρησιμοποιούνται κατά την ώρα του αγώνα και όχι κατά τη διάρκεια της προπονητικής περιόδου. Οι ουσίες αυτές ανιχνεύονται στα ούρα με αέρια χρωματογραφία σε συνδυασμό με φασματομετρία μάζας μέχρι και 5 ημέρες μετά την τελευταία τους χρήση. Οι αμφεταμίνες απορροφώνται πολύ γρήγορα και εισέρχονται στην κυκλοφορία, με τα επίπεδα τους στο αίμα να αυξάνονται μέσα σε 1-2 ώρες. Η δράση τους εμφανίζεται μέσα σε 30 λεπτά και μπορεί να διαρκέσει για περισσότερο από 3 ώρες. Οι αμφεταμίνες ανιχνεύονται εύκολα σε δείγμα ούρων, αλλά ο έλεγχός τους περιπλέκεται λόγω της ομοιότητάς τους με τις συμπαθομιμητικές αμίνες, που είναι φάρμακα ευρείας κυκλοφορίας και χρησιμοποιούνται για το κοινό κρυολόγημα. Οι συμπαθομιμητικές αμίνες χρησιμοποιούνται επίσης για τη θεραπεία εποχιακών αλλεργιών, αναπνευστικών διαταραχών και για το άσθμα. Ο έλεγχος για διάφορες μορφές αμφεταμινών και μεθαμφεταμινών εξασφαλίζει την ακρίβεια των αποτελεσμάτων και εγγυάται ότι δεν υπάρχουν ψευδώς θετικά αποτελέσματα.\nΕικόνα: Ο Izzat Artykov από το Κιργιστάν κέρδισε χάλκινο μετάλλιο στην Άρση βαρών, στην κατηγορία των 69 κιλών στους πρόσφατους Ολυμπιακούς Αγώνες του Ρίο. Λίγο αργότερα αποκλείστηκε και του αφαιρέθηκε το μετάλλιο επειδή βρέθηκε θετικός στη χρήση στρυχνίνης. Πρόκειται για μια απαγορευμένη ουσία με διεγερτικές ιδιότητες που βελτιώνει την απόδοση όταν χρησιμοποιείται σε μικρές ποσότητες.\n10. Αυξητική ορμόνη\nΗ ανθρώπινη αυξητική ορμόνη είναι ένα πεπτίδιο που εκκρίνεται από την υπόφυση. Μια από τις βασικές λειτουργίες της είναι η εξασφάλιση ομαλού ρυθμού ανάπτυξης από τη γέννηση μέχρι την ανάκτηση του τελικού ύψους στην ενήλικη ζωή. Με την χρήση αυξητικής ορμόνης, οι αθλητές που προσπαθούν να αυξήσουν τη μυϊκή τους μάζα και να μειώσουν τον χρόνο αποκατάστασης ανάμεσα στις προπονήσεις. Παρά το γεγονός αυξάνει το μέγεθος των μυών, δεν υπάρχουν τεκμηριωμένες αποδείξεις ότι αυξάνεται παράλληλα και η μυϊκής δύναμη. Πολλοί αθλητές πιστεύουν ότι η χρήση της αυξητικής ορμόνης θα τους δώσει τα ίδια αποτελέσματα με τα αναβολικά στεροειδή, χωρίς τις παρενέργειές τους και χωρίς τον κίνδυνο να ανιχνευθεί στα ούρα τους. Όμως, η αυξητική ορμόνη έχει τις δικές της παρενέργειες, όπως κεφαλαλγία, αύξηση του μεγέθους των χεριών, των ποδιών και προσώπου, μεγέθυνση της καρδιάς, του ήπατος, του σπλήνα και των νεφρών, παθήσεις περιφερικών νεύρων, διαβήτης, υπέρταση, πρόωρης εμφάνιση καρδιαγγειακών προβλημάτων, ανικανότητα, πολύποδες εντέρου, οστεοπόρωση.\nΕικόνα: Το Norditropin είναι ένα από τα πολλά σκευάσματα ανθρώπινης αυξητικής ορμόνης που κυκλοφορούν στην αγορά και προορίζονται για χρήση από παιδιά και ενήλικες, που δεν παράγουν αρκετή αυξητική ορμόνη. Δυστυχώς, χρησιμοποιείται επίσης από μερικούς αθλητές ως υποκατάστατο των αναβολικών στεροειδών.\n11. Έλεγχος για χρήση ανθρώπινης αυξητικής ορμόνης\nΔύο διαφορετικοί τρόποι που βασίζονται στη λήψη περιφερικού αίματος χρησιμοποιούνται για την ανίχνευση της εξωγενούς χορήγησης αυξητικής ορμόνης, που αναφέρεται ως "ανασυνδυασμένη αυξητική ορμόνη" (συνθετική αυξητική ορμόνη που κατασκευάζεται από ανασυνδυασμένο DNA). Ο πρώτος τρόπος (έλεγχος ισομερών) άρχισε να εφαρμόζεται το 2006, ενώ ο δεύτερος (έλεγχος με βιολογικούς δείκτες) είναι ακόμη σε εξέλιξη. Η χρήση ανασυνδυασμένης αυξητικής ορμόνης μεταβάλλει τις σταθερές αναλογίες των ισομερών μορφών της αυξητικής ορμόνης στο αίμα του αθλητή. Ο έλεγχος ανιχνεύει τις αλλαγές αυτές. Ο έλεγχος με βιολογικούς δείκτες ανιχνεύει την αύξηση κάποιων πρωτεϊνών στο ήπαρ (IGF1) και στην παραγωγή του κολλαγόνου (P-III-NP) που μαρτυρούν την χρήση εξωγενής χρήσης αυξητικής ορμόνης. Οι δύο έλεγχοι είναι συμπληρωματικοί. Ο πρώτος ανιχνεύει την εξωγενή χορήγηση που έγινε πριν από 24-48 ώρες, ενώ ο δεύτερος μπορεί να μην ανιχνεύει την αρχική φάση, αλλά μπορεί να ανιχνεύσει τη εξωγενή χρήση της ορμόνης ακόμη και 1 μήνα πριν.\nΕικόνα: O Jason Giambi, αμυντικός των New York Yankees, ο οποίος παραδέχτηκε το 2003 σε εξεταστική επιτροπή ότι έπαιρνε αυξητική ορμόνη και στεροειδή από το 2001 έως το 2003. Εκείνη την εποχή, το Major League Baseball δεν απαγόρευε στους αθλητές τη χρήση αυτών των ουσιών.\nΗ ερυθροποιητίνη είναι μια ορμόνη που εκκρίνεται από τους νεφρούς και επηρεάζει το ρυθμό παραγωγής των ερυθρών αιμοσφαιρίων, τα οποία μεταφέρουν το οξυγόνο από τους πνεύμονες σε όλους τους ιστούς του σώματος, συμπεριλαμβανομένων των μυών. Η διάρκεια της μέγιστης δράσης της εξαρτάται από τον τρόπο χορήγησης και είναι 4-5 ώρες όταν χορηγείται ενδοφλεβίως και 5-24 ώρες όταν χορηγείται υποδορίως. Η παραγωγή ερυθρών αιμοσφαιρίων διεγείρεται για χρονικό διάστημα έως 3 εβδομάδες. Η ερυθροποιητίνη χρησιμοποιείται από αθλητές αερόβιων αγωνισμάτων. Αυξάνει τον αριθμό των ερυθρών αιμοσφαιρίων στο αίμα, με πιθανές ανεπιθύμητες ενέργειες την πρόκληση θρόμβων, εγκεφαλικού επεισοδίου, και καρδιακής προσβολής.\nΕικόνα: Η Μάριον Τζόουνς (κέντρο) κερδίζει την κούρσα των 100 μέτρων των γυναικών στις 23 Ιουνίου του 2006 στην Ιντιανάπολη. Το δείγμα των ούρων της εκείνη την ημέρα ήταν θετικό για ερυθροποιητίνη, αλλά το δεύτερο δείγμα της βρέθηκε αρνητικό, διαλύοντας τους ισχυρισμούς για ντόπινγκ σε εκείνη την κούρσα. Ωστόσο, η ίδια αργότερα παραδέχτηκε τη χρήση στεροειδών πριν από τους Ολυμπιακούς Αγώνες του 2000 και αναγκάστηκε να παραδώσει τα πέντε μετάλλια της.\n13. Έλεγχος χρήσης ερυθροποιητίνης\nΟι αθλητές που σκοπεύουν να κάνουν χρήση ουσιών για να βελτιώσουν την απόδοσή τους, παρακολουθούν προσεκτικά τις εξελίξεις στη φαρμακευτική βιομηχανία. Ακόμη και πριν την κυκλοφορία στην αγορά της συνθετικής ερυθροποιητίνης (1987), υπήρχαν φήμες για χρήση της ορμόνης από αθλητές που προετοιμάζονταν για τους Χειμερινούς Ολυμπιακούς Αγώνες του Calgary, το 1988. Η δεκαετία του 1990 αναφέρεται ως «τα χρόνια της ερυθροποιητίνης» επειδή δεν γινόταν κάποιος έλεγχος ενώ πολλά επιστημονικά άρθρα σε έγκυρα επιστημονικά περιοδικά είχαν δείξει την αποτελεσματικότητά της. Την παραμονή του Tour de France το 1998, το πορτ-μπαγκάζ ενός αυτοκινήτου γεμάτο με μεγάλη ποσότητα ερυθροποιητίνης και σχετικών προϊόντων βρέθηκε από τις αρχές. Πολλοί ποδηλάτες στη συνέχεια ομολόγησαν ότι το σχέδιό τους ήταν να χρησιμοποιήσουν τα φάρμακα αυτά κατά τη διάρκεια του αγώνα. Την ίδια περίπου εποχή, πολλά εργαστήρια δούλευαν πάνω στους τρόπους ανίχνευσης της ουσίας. Τελικά, το 2000, ένα Γαλλικό εργαστήριο διαπιστευμένο από τη WADA παρουσίασε μια εξέταση ούρων που μπορεί να ανιχνεύσει διαφορές μεταξύ της φυσιολογικής και της συνθετικής ερυθροποιητίνης. Η μέθοδος ήταν αρκετά περίπλοκη μιας και χρειαζόταν 2-3 μέρες για να ολοκληρωθεί και είχε ελάχιστη αναδρομικότητα. Ωστόσο, ήταν χρήσιμη και επέτρεψε στα εργαστήρια τον έλεγχο για πρώτη φορά.\nΕικόνα: Αποτέλεσμα ηλεκτροφόρησης για έλεγχο ανασυνδυασμένης ανθρώπινη ερυθροποιητίνης. Η ηλεκτροφόρησης είναι μια μέθοδος που χρησιμοποιείται για το διαχωρισμό και την ανάλυση μακρομορίων (DNA, RNA και πρωτεϊνών) και των θραυσμάτων τους βασιζόμενη στο μέγεθος και στο φορτίο τους. Η στήλη στα αριστερά απεικονίζει ούρα από ένα φυσιολογικό και υγιές άτομο και έχει περίπου 10 οριζόντιες ζώνες της φυσιολογικής ερυθροποιητίνης. Η μεσαία στήλη απεικονίζει ανασυνδυασμένη ερυθροποιητίνη και η δεξιά στήλη ούρα μετά από εξωγενή χρήση ερυθροποιητίνης, όπου οι κατώτερες ζώνες απεικονίζονται πολύ σκούρες.\n14. Ντόπινγκ αίματος\nΤο ντόπινγκ αίματος είναι μια απαγορευμένη μέθοδος που βελτιώνει την αθλητική απόδοση, αυξάνοντας τεχνητά την ποσότητας της αιμοσφαιρίνης στο αίμα, επιτρέποντας έτσι σε μεγαλύτερες ποσότητες οξυγόνου να φτάσουν στους μύες. Αυτό βελτιώνει την αντοχή και κατά συνέπεια την απόδοση σε αερόβια αθλήματα, όπως το τρέξιμο μεγάλων αποστάσεων και η ποδηλασία. Η μετάγγιση αίματος, η χρήση ερυθροποιητίνης και η χρήση συνθετικών φορέων οξυγόνου (πχ. ανασυνδυασμένη αιμοσφαιρίνη) είναι οι πιο κοινές μέθοδοι ντόπινγκ αίματος. Η τυποποίηση και η διασταύρωση του αίματος και η κυτταρομετρία ροής έχουν χρησιμοποιηθεί για την ανίχνευση αυτών των μεθόδων ντόπινγκ. Ωστόσο, υπήρξαν πολύ λίγοι θετικοί έλεγχοι κατά τη διάρκεια των Ολυμπιακών Αγώνων. Ένας αθλητής στους θερινούς Ολυμπιακούς Αγώνες του Λος Άντζελες το 1984 είχε αφαιρέσει ποσότητα αίματος του με την οποία μεταγγίστηκε λίγες εβδομάδες πριν από τους Αγώνες, στους οποίους πραγματοποίησε ατομικό ρεκόρ. Αν και πολλοί άλλοι συμμετέχοντες στους ίδιους αγώνες έκαναν το ίδιο, δεν υπήρχε καμία βελτίωση της απόδοσή τους.\nΕικόνα: Η Ρωσίδα αθλήτρια Lilya Shobukhova κερδίζει το Μαραθώνιο του Λονδίνου το 2010. Βρέθηκε θετική και τιμωρήθηκε με αποκλεισμό 2 ετών από τη Ρωσική Ομοσπονδία Στίβου λόγω ντόπινγκ αίματος. Η νίκη της στο Λονδίνο διαγράφηκε.\n15. Συμπληρώματα διατροφής\nΤα συμπληρώματα διατροφής είναι διαθέσιμα και λαμβάνονται χωρίς ιατρική συνταγή από φαρμακεία και από το Διαδίκτυο. Ορισμένα υπάρχουν ακόμη και στα ράφια πολυκαταστημάτων. Κυκλοφορούν περίπου 10.000 συμπληρώματα διατροφής και η συντριπτική πλειοψηφία των αθλητών τα χρησιμοποιεί παρόλο που μπορεί να μην έχουν αποτελεσματικότητα ή να περιέχουν απαγορευμένες ουσίες. Ένας τρόπος που μπορεί κάποιος αθλητής να αποφύγει τη χρήση συμπληρωμάτων που βρίσκονται στη λίστα με τις απαγορευμένες ουσίες της WADA, είναι να χρησιμοποιεί όσα έχουν την ένδειξη "doping-free", το οποίο υποδηλώνει ότι έχουν ελεγχθεί και είναι διαπιστωμένο ότι δεν περιέχουν απαγορευμένες ουσίες. Αν και φυσικά δεν υπάρχουν έλεγχοι για τα συμπληρώματα, εάν ένα συμπλήρωμα έχει τροποποιηθεί και περιέχει απαγορευμένες ουσίες, το αποτέλεσμα του ελέγχου του αθλητή θα είναι θετικό.\nΕικόνα: Πάνω από 10.000 διατροφικά συμπληρώματα κυκλοφορούν στο εμπόριο. Ορισμένα από αυτά μπορεί να περιέχουν απαγορευμένες ουσίες που δεν αναγράφονται στην ετικέτα. Οι περισσότεροι αθλητές λαμβάνουν συμπληρώματα, ακόμα κι αν αυτά μπορεί να μην έχουν καμία αποτελεσματικότητα.\n16. «Συνθετικά» φάρμακα\nΩς "συνθετικό" ονομάζεται εκείνο το φάρμακο που παράγεται στο εργαστήριο και συνθέτεται με χημικά μέσα. Ο αθλητής που λαμβάνει ένα συνθετικό στεροειδές αναβολικό φάρμακο είναι σε πλεονεκτική θέση μιας και δεν ανιχνεύεται από τις συνήθεις μεθόδους ελέγχου, ενώ είναι ο μόνος που το γνωρίζει. Το 2003, ένα συνθετικό στεροειδές αναβολικό ανακαλύφθηκε όταν βρέθηκε μία σύριγγα ως στοιχείο αθλητή ύποπτου για χρήση ντόπινγκ. Αυτή περιείχε μια σταγόνα αγνώστου υγρού και μετά από αρκετές εβδομάδες επεξεργασίας, ανακαλύφθηκε η τετραϋδρογεστρινόνη (γνωστό και ως «the clear»), το πιο ισχυρό στεροειδές αναβολικό. Στις αμέσως επόμενες εβδομάδες, η τετραϋδρογεστρινόνη ανακαλύφθηκε στους ελέγχους των ούρων αρκετών αθλητών υψηλών επιδόσεων. Μόλις ανακαλυφθεί ένα συνθετικό αναβολικό στεροειδές και προστεθεί στους ελέγχους των εργαστηρίων, χάνει την ιδιότητα του ως μη ανιχνεύσιμο.\nΕικόνα: Κάποιοι οπαδοί κρατάνε ψηλά μία πινακίδα κατά τη διάρκεια του παιχνιδιού μεταξύ των New York Mets και των San Francisco Giants στις 5 Μαΐου του 2004, για να στηρίξουν τους ισχυρισμούς που ήθελαν τον Barry Bonds των Giants να έχει πάρει ένα συνθετικό στεροειδές αναβολικό που κυκλοφόρησε από το Bay Area Laboratory Co-operative (BALCO). Μπορεί ο Bond να απαλλάχθηκε από την κατηγορία, αλλά πολλοί άλλοι αθλητές υψηλού επιπέδου που ήταν επίσης πελάτες της BALCO δεν τα κατάφεραν.\n17. Εξαιρέσεις Θεραπευτικής Χρήσης\nΗ λίστα με τις απαγορευμένες ουσίες είναι αρκετά εκτενής και δεν περιλαμβάνει μόνο τις ουσίες που αναπτύσσονται σε αυτή την παρουσίαση. Σε αυτή συμπεριλαμβάνονται μεταξύ άλλων, β2-αγωνιστές, διουρητικά, γλυκοκορτικοστεροειδή, β-αναστολείς. Η εύλογη απορία που δημιουργείται είναι: «Τι συμβαίνει όταν ένας αθλητής χρειάζεται να πάρει ένα φάρμακο που συμπεριλαμβάνεται στην λίστα της WADA για θεραπευτικούς σκοπούς;» Η λίστα της WADA αναπτύχθηκε για να προλάβει την χρήση απαγορευμένων ουσιών από τους αθλητές αλλά και να προστατεύσει την υγεία τους. Σε καμιά περίπτωση δεν έχει σκοπό να εμποδίσει τους ιατρούς να συνταγογραφούν τη σωστή θεραπεία σε αθλητές που την χρειάζονται. Γι αυτόν τον λόγο, η WADA έχει θεσπίσει κάποια κριτήρια που πρέπει να πληρούνται για τη χορήγηση εξαίρεσης χρήσης φαρμάκου για θεραπευτικούς σκοπούς. Αυτά είναι: αν υπάρχει κίνδυνος για την υγεία του αθλητή εφόσον δεν λάβει συγκεκριμένο φάρμακο ή θεραπεία, η θεραπευτική χρήση της ουσίας να μην του δίνει αθέμιτο πλεονέκτημα και αν δεν υπάρχει καμία άλλη διαθέσιμη εναλλακτική θεραπευτική λύση. Χαρακτηριστικά παραδείγματα είναι η λήψη κορτικοστεροειδών για την αντιμετώπιση ιδιοπαθούς φλεγμονώδους νόσου του εντέρου ή σοβαρού άσθματος, η λήψη διουρητικών για καρδιαγγειακές και νεφρικές παθήσεις και η χρήση ινσουλίνης για την αντιμετώπιση σακχαρώδη διαβήτη τύπου 1.\nΕικόνα: Πολλά από τα φάρμακα που περιλαμβάνεται στη λίστα της WADA μπορούν να συνταγογραφηθούν σε αθλητές για ιατρικούς λόγους. Για να γίνει αυτό απαιτείται από τον αθλητή να κάνει αίτηση για εξαίρεση θεραπευτικής χρήσης.\n18. Το μέλλον του ελέγχου για χρήση απαγορευμένων ουσιών\nΤο ντόπινγκ είναι τόσο παλιό όσο και ο αθλητισμός και είναι πάντα πιο μπροστά από το αντιντόπινγκ. Μόλις ανακαλύπτεται ένα τεστ που ανιχνεύει μια απαγορευμένη ουσία, ένα νέο μη ανιχνεύσιμο φάρμακο επινοείται για να το αντικαταστήσει και υπάρχουν αθλητές που το χρησιμοποιούν. Έτσι εύλογα διατυπώνεται η απορία: «Αν η χρήση του φαρμακευτικού ντόπινγκ δεν μπορεί να εκριζωθεί, μήπως θα έπρεπε να νομιμοποιηθεί;» Αν θέλουμε να είμαστε ειλικρινείς ένα ακόμη ερώτημα δεν είναι σαφώς απαντημένο: «Υπάρχει πολιτική βούληση για την απαγόρευση του φαρμακευτικού ντόπινγκ;» Το πιο πρόσφατο περιστατικό το ζήσαμε λίγο πριν από τους πρόσφατους Ολυμπιακούς αγώνες στο Ρίο, όταν αποκαλύφθηκε ότι η Ρωσία είχε ένα μυστικό κρατικό πρόγραμμα για τους αθλητές της, που ξεκίνησε από τους Ολυμπιακούς Αγώνες του Sochi το 2014. Όμως οι επικεφαλής της WADA δεν διαχειρίστηκαν σωστά τα στοιχεία που είχαν συλλεχθεί και οι επικεφαλής της ΔΟΕ δεν αντιμετώπισαν δραστικά το γεγονός. Το αποτέλεσμα ήταν πολλοί Ρώσοι αθλητές να αγωνιστούν στους Ολυμπιακούς Αγώνες του Ρίο κάτω από ένα σύννεφο καχυποψίας. Όπως και να έχει, το υπάρχων μοντέλο των ελέγχων ντόπινγκ είναι προβληματικό και είναι σαφές ότι πρέπει να εξελιχθεί. Ίσως η λύση μέχρι τότε να είναι η κατηγοριοποίηση των αθλητών σε δύο κατηγορίες: σε εκείνους που είναι πρόθυμοι να υποβάλλονται σε έλεγχο ντόπινγκ και σε εκείνους που επιλέγουν να μείνουν εκτός και οι κανόνες για τους αθλητές κάθε ομάδας να είναι διαφορετικοί. Τουλάχιστον με αυτόν τον τρόπο ο συναγωνισμός θα είναι ξεκάθαρος.\nΕικόνα: Το top-10 των χωρών των οποίων οι αθλητές διαπιστώθηκαν να έχουν τις περισσότερες παραβιάσεις των κανονισμών της WADA για το 2014.


Ξεκάθαρο μήνυμα Αβραμόπουλου προς κράτη-μέλη για το μεταναστευτικό - Ελλάδα - Νέα Κρήτη\nΤώρα διαβάζετε: Ξεκάθαρο μήνυμα Αβραμόπουλου προς κράτη-μέλη για το μεταναστευτικό\nΞεκάθαρο μήνυμα Αβραμόπουλου προς κράτη-μέλη για το μεταναστευτικό\nΣαφές μήνυμα προς τα κράτη-μέλη να ανταποκριθούν στις υποχρεώσεις τους και να μην απευθύνονται μόνο στο εσωτερικό τους ακροατήριο έστειλε μέσω συνέντευξης που παραχώρησε στην εκπομπή «State of the Union» του Euronews, ο Ευρωπαίος επίτροπος Μετανάστευσης, Εσωτερικών Υποθέσεων και Ιθαγένειας Δημήτρης Αβραμόπουλος. «Θέλω να είμαι σαφής και ξεκάθαρος. Δεν χωρούν πλέον δικαιολογίες και προσχήματα. Τα Κράτη Μέλη οφείλουν να ανταποκριθούν στις υποχρεώσεις τους», υπογράμμισε ο κ. Αβραμόπουλος.


τα λόγια του τοίχου: Παρουσίαση νέου Ορθοδόξου blog.\nΠαρουσίαση νέου Ορθοδόξου blog.\nΜε μεγάλη χαρά σας παρουσιάζω ένα νέο εξαιρετικό blog που ασχολείται με θέματα ορθοδόξου θεολογίας. Σε αυτό, μπορείτε να βρείτε θέματα που αφορούν την αγιωτάτη πίστη μας με παραθέσεις από τους πραγματικούς θεολόγους μας, τους αγίους Πατέρες της Εκκλησίας. Ένα blog που αξίζει να επισκεφτείτε.


Crousma: ...Δεν μπορούν όμως να κρύψουν ότι με την κρίση δεν ξεμπέρδεψαν.\n...Δεν μπορούν όμως να κρύψουν ότι με την κρίση δεν ξεμπέρδεψαν.\nΓια παράδειγμα, σε άρθρο των «FT» της περασμένης Πέμπτης σημειώνεται ότι παρά την αισιοδοξία που διακατείχε τους οικονομικούς αναλυτές στα τέλη του '13 για τη νέα χρονιά, που ήδη διανύουμε, τα πράγματα δεν εξελίσσονται σύμφωνα με το αναμενόμενο.\nΗ σταδιακή μείωση του προγράμματος επαναγοράς αμερικανικών κρατικών ομολόγων από τη FED και οι αποφάσεις για την έστω και μικρή διευκόλυνση της νομισματικής ρευστότητας από την ΕΚΤ θα έπρεπε να είχαν ως «λογικό» επακόλουθο ...«πάρτι» στα χρηματιστήρια και μια λελογισμένη άνοδο στις αποδόσεις των αμερικανικών και γερμανικών κρατικών ομολόγων.\nΑντ' αυτών όμως, τις πέντε πρώτες εβδομάδες του 2014 τα χρηματιστήρια βρίσκονται σε κάμψη, ενώ το δεκαετές κρατικό ομόλογο των ΗΠΑ, αντί να αυξηθεί, μειώθηκε κατά μισή ποσοστιαία μονάδα, καθόλου αμελητέο συμβάν για μία σταθερή οικονομία.\nΌπως είπαμε πιο πάνω, από τις λεγόμενες αναδυόμενες οικονομίες φεύγουν κεφάλαια, υποτιμάται το νόμισμα, αλλά η βασική αιτία δεν είναι μόνο η τάση για τοποθετήσεις σε αμερικανικά ομόλογα αφού μειώνει η FED την αγορά τους, αλλά η μεγάλη κάμψη στην αύξηση των ρυθμών του ΑΕΠ.\nΚακό σημάδι αφού προοιωνίζεται κρίση.\nΤαυτόχρονα εμφανίστηκε πτώση στη μεταποίηση, δηλαδή στη βιομηχανία των ΗΠΑ. Μόνιμη, προσωρινή, μένει να το δούμε. Αυτό επιδρά και στα χρηματιστήρια...\nΑπό τη στήλη "ΔΙΕΘΝΗΣ ΟΙΚΟΝΟΜΙΑ" του «Ριζοσπάστη»\nΑναρτήθηκε από Crousma στις 1:13 π.μ.


Φυσική κάλυψη με διάρκεια; Μ' αυτό το αχτύπητο δίδυμο θα την πετύχεις\nΦυσική κάλυψη με διάρκεια; Μ' αυτό το αχτύπητο δίδυμο θα την πετύχεις Φυσική κάλυψη με διάρκεια; Μ' αυτό το αχτύπητο δίδυμο θα την πετύχεις\nΔύο νέα beauty hacks που ήρθαν να επισκιάσουν όλα τα υπόλοιπα\nΠρόκειται για το πιο ακαταμάχητο combo και στο εγγυώμαι... Ήρθε η στιγμή να σου συστήσω το νέο εξαιρετικό makeup ντουέτο της Clarins που μπορεί να αντισταθεί στις καθημερινές προκλήσεις με 24 ώρες διάρκεια, ματ τελείωμα, υψηλή κάλυψη, αισθησιασμός και πλεονεκτήματα φροντίδας δέρματος.\nΗ Clarins, ένας πραγματικός ειδικός για το δέρμα για περισσότερο από 65 χρόνια, δημιούργησε το τέλειο δίδυμο, το Everlasting Foundation και Everlasting Concealer για να προωθήσει μια φυσική επιδερμίδα για κάθε στιγμή της ζωής σας.\nΜε αυτά ο ιδρώτας, υγρασία, νερό ή δάκρυα δεν έχουν καμιά επίδραση πλέον στο μακιγιάζ σας. Επιπλέον τα σημάδια μακιγιάζ στα ρούχα σας αποτελεί παρελθόν.\nΔιάβασε ακόμα: Οι πανεύκολες micro τάσεις που θα ''μεταμορφώσουν'' το μακιγιάζ σου αυτό το μήνα\nΚατά την εφαρμογή, το foundation εφαρμόζεται ομοιόμορφα και δεν δημιουργεί το αποτέλεσμα ‘μάσκας’. Οι ατέλειες μειώνονται, το επιπλέον σμήγμα απορροφάται, και η επιδερμίδα είναι ματ και φυσικά ομοιόμορφη.\nΌσον αφορά το concealer, θα γίνει ο νέος σας BFF, ειδικά αν είστε πολύ δραστήριοι. Μικρές νύχτες, νέα μητέρα και άγχος – όλα αυτά μπορούν να αφήσουν τα σημάδια τους στην περιοχή του ματιού. Η Clarins περιλαμβάνει κάστανο στην μακράς διάρκειας φόρμουλα του που βοηθά στην μείωση των φουσκωμάτων. Η υφή του απλώνεται τέλεια στην περιοχή του ματιού χωρίς να τονίζει γραμμές. Καλύπτει τους μαύρους κύκλους και φωτίζει ολόκληρη την περιοχή του ματιού. Μπορεί επίσης να εφαρμοστεί στα βλέφαρα σαν βάση για σκιές.\nΤο Everlasting Foundation και Everlasting Concealer έχουν ρευστή υφή, έχουν απαλή και ελαφριά αίσθηση σχεδόν ανεπαίσθητη. Η επιδερμίδα είναι ομοιόμορφη καθώς επιτρέπουν στο δέρμα να ‘αναπνέει’.\nΚαι αφού υπάρχουν πάντα ίχνη Clarins skin care σε κάθε Clarins make up προϊόντος, το δίδυμο έχει στην φόρμουλά του οργανικό εκχύλισμα quinoa. Εκτός από την ενυδατική δράση, βοηθούν στην ενίσχυση της άμυνας του δέρματος.\nΥπάρχουν 11 αποχρώσεις για το foundation και 6 αποχρώσεις για το concealer έτσι ώστε το κάθε άτομο να μπορεί να επιλέξει το τέλειο χρώμα. Το Everlasting Foundation έρχεται σε ένα γυάλινο μπουκάλι με χρυσό καπάκι. Το Everlasting Concealer έχει αλλάξει εντελώς. Μακρύτερο και πιο πρακτικό, το νέο του σχήμα μπορεί να πάει παντού.\nΔιάβασε ακόμα: Spa chic: Εσύ γνωρίζεις αυτόν το νέο όρο στο μακιγιάζ;


Έκθεση CES 2015 - DJI Inspire 1 Handheld Camera Mount... - Gadgetfreak :: Not Just Tech\n« Snowden – και τα σχέδια του F-35 θύμα κατασκοπίας;\nSony BRAVIA X9000C/X9100C με Floating Style – η Ομορφότερη 4K TV… »\nΈκθεση CES 2015 – DJI Inspire 1 Handheld Camera Mount…\nΌπως και σε πολλά άλλα drones η 4K/30fps μονάδα στο νέο DJI Inspire 1 είναι σταθεροποιούμενη – gimbal-mounted.\nΑυτό επιτρέπει απομακρυσμένο pan και tilt και βοηθά το quadcopter να έχει την καλύτερη εικόνα. Η DJI τώρα παρουσίασε και κάτι νέο: ένα handheld mount με την κάμερα του Inspire 1 να μπορεί να τοποθετηθεί πάνω όταν ‘ξεκουμπώσει’ από το drone.\nΕίναι το Inspire 1 Handheld Camera Mount και περιλαμβάνει και κουμπιά για να αλλάζεις π.χ διάφραγμα και shooting mode μαζί με app ΑΠΟ ένα paired smartphone ώστε να έχεις ένα real-time viewfinder και περισσότερα camera έτσι. Άλλα specs δεν έχουμε η DJI όμως σχεδιάζει να το κυκλοφορήσει μέσα στο χρόνο.


O Simon Bloom επιστρέφει με το album “Midnight Rainbows” - Afternoiz.com\nO Simon Bloom επιστρέφει με το album “Midnight Rainbows”\nΚυκλοφορία: 19 Απριλίου 2016 / Restless Wind\nΠρώτη live παρουσίαση:\nΜ. Δευτέρα, 25 Απριλίου @ Nixon bar\nO Simon Bloom επιστρέφει με το album “Midnight Rainbows”, και το παρουσιάζει, παρέα με τους μουσικούς του, την Μ. Δευτέρα, 25 Απριλίου, στο bar Nixon. Σε παραγωγή και μίξη του ίδιου, το τέταρτο album της μέχρι τώρα πορείας του, ηχογραφημένοστο τέλος του 2015 στο δικό του Shakti Studio, με τη συμμετοχή μερικών από τους καλύτερους μουσικούς της εγχώριας σκηνής, θα κυκλοφορήσει σε βινύλιο και CD στις 19 Απριλίου, από την Restless Wind, σε διανομή της Inner Ear.\nΤο album θα παρουσιαστεί ζωντανά στον εξαιρετικό χώρο του bar Nixon (Αγησιλάου 61, Κεραμεικός, τηλ. 210-3462977, www.nixon.gr) την Μ. Δευτέρα, 25 Απριλίου. Οι πόρτες θα ανοίξουν στις 21:00, το live θα ξεκινήσει στις 22:00 και η είσοδος κοστίζει 6 ευρώ.\nΤο νέο δημιούργημα του Έλληνα singer / songwriter, “Midnight Rainbows” περιέχει οχτώ πανέμορφα τραγούδια που συνδυάζουν τη folk και τα blues με το psych-rock, τιμώντας τις βασικές επιρροές του Simon, που προσδιορίζονται σε ονόματα όπως ο Nick Drake, o JJ Cale, o Bob Dylan, o Neil Young και οι πρώιμοι Pink Floyd.\nΠεριέχει μερικά κομμάτια, αληθινά διαμάντια, που μοιάζουν να έχουν ξεπηδήσει από τις καλύτερες στιγμές της folk / americana τραγουδοποιΐας. Ο καθένας μπορεί να ξεχωρίσει το δικό του αγαπημένο, σε ένα album γεμάτο αισθαντικές και μεστές συνθέσεις. Το σίγουρο είναι πως highlights όπως το “Where I Belong” και το “Green Turned To Grey” θα απασχολήσουν πολύ το ραδιοφωνικό κοινό μέσα στους επόμενους μήνες! Δύο εθιστικές μελωδίες που στοιχειώνουν το μυαλό και δεν λένε να το αφήσουν, ενώ στα φωνητικά συνδυάζονται μαγικά ο Simon, η Melentini και ηΤζένη Καπάδαη.\nΠέρα απ’ όλα αυτά, έχουμε να κάνουμε και με ένα τεχνικά άρτιο αποτέλεσμα. Η απέριττη παραγωγή, η καλαίσθητη παρουσίαση (το artwork του album έχει κάνει ο Αντώνης Γλυκός) και η εκτελεστική συνέπεια συντελούν σε αυτό. Και δεν θα μπορούσαν να είναι διαφορετικά τα πράγματα, από τη στιγμή που στο “Midnight Rainbows” συμμετέχει μία… dream team της εγχώριας σκηνής. Ο John Hardy (Thee Holy Strangers, Dustbowl) στην pedal steel guitar, ο Μάρκος Δεληβοριάς στην Dobro guitar, oΚωστής Ζουλιάτης (Night On Earth) στο Fender Rhodes, o Ale Casta στο μπάσο και τα κρουστά, μαζί με τις υπέροχες φωνές της Melentini (Sequence Theory Project) και της Τζένης Καπάδαη (Thee Holy Strangers, Expert Medicine), συγκροτούν ένα σύνολο γεμάτο ταλέντο και ψυχή. Το mastering έκανε ο Γιάννης Χριστοδουλάτος.\nΌπως προαναφέραμε, το “Midnight Rainbows” κυκλοφορεί από τη Restless Wind, σε διανομή Inner Ear, στις 19 Απριλίου, σε παραγωγή του ίδιου του Simon Bloom, και θα παρουσιαστεί live την Μ. Δευτέρα 25 Απριλίου, στο Nixon (Αγησιλάου 61, Κεραμεικός). Οι πόρτες θα ανοίξουν στις 21:00, το live θα ξεκινήσει στις 22:00 και η είσοδος κοστίζει 6€.\nHer Sunglasses On\nyou tube: https://www.youtube.com/watch?v=95k7PLyX4LI\nbar Nixon Midnight Rainbows Simon Bloom\nΗ διάσημη Bellydance Super Star SONIA OCHOA @ PASSPORT ΚΕΡΑΜΕΙΚΟΣ\nΓια 6η συνεχόμενη χρονιά, η συναυλία-θεσμός ROCK IN DIO Vol. 6\nΤο Earths Collide των...\nΠρώτο video από τους...\nOMEGA MONOLITH: Δείτε σε...


RADAR: Ο ΑΓΡΥΠΝΟΣ ΦΡΟΥΡΟΣ: TOYΡΚΙΑ - ΙΣΛΑΜΟΦΑΣΙΣΜΟΣ: Mακιγιαρισμένο ισλαμικό κωλοχανείο\nTOYΡΚΙΑ - ΙΣΛΑΜΟΦΑΣΙΣΜΟΣ: Mακιγιαρισμένο ισλαμικό κωλοχανείο\nΗ Τουρκία ήταν ένα κράτος με μουσουλμάνους πολίτες. Τώρα, με τον Ερντογάν, είναι ένα ισλαμικό κράτος.\nΗ ιδεολογία, η ρητορική, οι πράξεις, οι επιλογές του για τη στελέχωση της διοίκησης και ο γεωπολιτικός προσανατολισμός που δείχνει να επιλέγει μαρτυρούν από το Α μέχρι το Ω ότι ο Ρετζέπ Ταγίπ Ερντογάν δεν ενδιαφέρεται να συμβαδίσει με τη Δύση. Θέλει να γίνει χαλίφης με αξίωμα... προέδρου.\nΗ δολοφονία του Ρώσου πρεσβευτή Αντρέι Καρλόφ στην Αγκυρα από τον εν ενεργεία αστυνομικό Μεβλούτ Μερτ Αλτιντάς δεν είναι η πρώτη εγκληματική πράξη Τούρκου δημοσίου υπαλλήλου εναντίον «αλλόπιστου» θύματος.\nΟι σημαντικότερες εχθροπραξίες εναντίον της Δύσης φέρουν την υπογραφή του ίδιου του Τούρκου προέδρου.\nΟ εμποτισμός μεγάλων μαζών της γειτονικής χώρας με το δηλητήριο του θρησκευτικού φανατισμού και της μισαλλοδοξίας είναι πλέον γεγονός.\nΟ πρόεδρος Ερντογάν δεν θα μπορεί πια να ελέγχει εύκολα το τέρας που έχει δημιουργήσει.\nσυνορεύουμε με ισλαμικό κράτος, όπου τμήμα του λαού έχει ριζοσπαστικοποιηθεί από τον πρόεδρο της χώρας!\nΕτικέτες ΓΕΩΠΟΛΙΤΙΚΑ, ΔΙΕΘΝΕΙΣ ΗΛΙΘΙΟΙ, ΔΙΕΘΝΗ ΚΑΘΑΡΜΑΤΑ, ΕΘΝΙΚΑ ΘΕΜΑΤΑ, ΙΣΛΑΜ, ΤΟΥΡΚΙΑ, ΤΡΟΜΟΚΡΑΤΙΑ


Σπιράλ- Όλα όσα πρέπει να γνωρίζετε\nΤο σπιράλ (ενδομήτριο σπείραμα), είναι συσκευή από μαλακό εύκαμπτο πλαστικό υλικό ή συνδυασμό πλαστικού και μετάλλου (συνήθως χαλκού). Το μήκος του είναι 2-4cm και τοποθετείται στην κοιλότητα της μήτρας προσφέροντας υψηλής αποτελεσματικότητας αντισύλληψη. Τα πιο συχνά ενδομήτρια σπειράματα διαχωρίζονται σε αυτά που περιέχουν χαλκό και σε αυτά που περιέχουν προγεσταγόνο.\nΑποτελεσματικότητα του σπιράλ ως μεθόδου αντισύλληψης\nΤο σπιράλ σαν μέθοδος αντισύλληψης είναι αποτελεσματικό περίπου κατά 99%. Αν και είναι η πιο συχνή μέθοδος αντισύλληψης, ο ακριβής μηχανισμός δράσης του παραμένει ασαφής. Υπάρχουν πολλές θεωρίες για την δράση του σπειράματος. Η επικρατέστερη είναι ότι τα σπειράματα εμποδίζουν τη γονιμοποίηση, αναστέλλοντας την άνοδο του σπέρματος προς τις σάλπιγγες και την ικανότητα του να γονιμοποιήσει το ωάριο.\nΕπίσης, τα ενδομήτρια σπειράματα προκαλούν, λόγω υλικού, μία φλεγμονή στο ενδομήτριο η οποία έχει σπερματοκτόνο δράση. Τα σπειράματα από χαλκό, απελευθερώνουν μια μικρή ποσότητα μετάλλου, προκαλώντας έτσι μία ακόμα μεγαλύτερη φλεγμονή. Τέλος, τα συμπληρώματα που περιέχουν προγεσταγόνο έχουν ως αποτέλεσμα τη δημιουργία ατροφικού ενδομήτριου.\nΠλεονεκτήματα της χρήσης σπιράλ\nΔεν χρειάζεται αναισθησία για την τοποθέτηση του\nΔεν προκαλεί πόνο ούτε κατά την τοποθέτηση του αλλά ούτε και μετά\nΜέθοδος άμεσα αντιστρεπτή\nΜπορεί να χρησιμοποιηθεί και σε περιπτώσεις επείγουσας αντισύλληψης\nΔεν επηρεάζει τη σεξουαλική επαφή αφού δεν γίνεται αντιληπτό\nΜπορεί να τοποθετηθεί αμέσως μετά τον τοκετό, αν το επιθυμεί η γυναίκα\nΜπορεί να τοποθετηθεί σε θηλάζουσα γυναίκα\nΑφαιρείται εύκολα, ανά πάσα στιγμή\nΜειονεκτήματα της χρήσης σπιράλ\nΗ περίοδος τους πρώτους μήνες μπορεί να είναι βαρύτερη ή μεγαλύτερης διάρκειας\nΔεν συστήνεται σε γυναίκες που έχουν πολλούς συντρόφους\nΔεν προστατεύει από σεξουαλικώς μεταδιδόμενα νοσήματα\nΑντενδείκνυται σε γυναίκες με αλλεργία στο χαλκό\nΤο σπιράλ μπορεί να βγει, μπορεί να μετακινηθεί, και σε πολύ σπάνιες περιπτώσεις μπορεί να εισχωρήσει στη μήτρα ή στον τράχηλο\nΙατρογενώς διάτρηση της μήτρας.\nΔιαδικασία τοποθέτησης σπιράλ\nΤο σπιράλ μπορεί να τοποθετηθεί εύκολα στο ιατρείο χωρίς την ανάγκη αναισθησίας. Αυτό που συστήνουμε είναι η λήψη ενός αντιφλεγμονώδους φαρμάκου μια ώρα πριν το ραντεβού. Η γυναίκα θα πρέπει να είναι στην 5η-6η ημέρα του κύκλου έτσι ώστε να είναι πιο εύκολη η τοποθέτησή του. Απαραίτητο είναι να έχει προηγηθεί ένας πλήρης γυναικολογικός έλεγχος.\nΜετά την τοποθέτηση, ο γιατρός κόβει τα δύο λεπτά κορδόνια που κρέμονται από το ένα άκρο της συσκευής και εξέχουν έξω από τον τράχηλο μέσα στον κόλπο. Κατ’ αυτό τον τρόπο, το σπιράλ δεν γίνεται αντιληπτό από τον σύντροφο. Ωστόσο παραμένει εύκολη η αφαίρεσή του μετά από τα δύο ή πέντε χρόνια ζωής, εφόσον δεν υπάρχει κάποια άλλη ένδειξη.\nΗ χρήση του ενδομήτριου σπειράματος είναι λοιπόν μια μέθοδος απόλυτα ασφαλής με πολλαπλά οφέλη τόσο σαν μέθοδο αντισύλληψης, όσο και για την αντιμετώπιση μηνομητρορραγιών σε γυναίκες προεμμηνοπαυσιακές λόγω της δράσης της λεβονογεστρέλης στο ενδομήτριο (χρήση σπειράματος Mirena).\nΚλείστε το ραντεβού σας στο γυναικολογικό ιατρείο του Δρ. Θεοφάνη Κατερινάκη και ενημερωθείτε πλήρως για τη αποτελεσματική μέθοδο τοποθέτησης σπιράλ.


to alataki: Κατόπιν εορτής και... Κυριακής (των εκλογών)\nΤώρα που πέρασε κι αυτή η ευτυχώς σύντομη προεκλογική φιέστα και κάθισε ο κάθε κατεργάρης στον πάγκο του – τρόπος του λέγειν και προς το παρόν – ο πειρασμός με καταλαμβάνει σαν τα κακά δαιμόνια και με προτρέπει να σκεφτώ φωναχτά ή μάλλον ν’ αραδιάσω τις σκέψεις μου, σε τούτη δω την τοποθεσία.\nΚαλά, όλοι έχουμε γευτεί τις σκηνές αλλοφροσύνης που εκτυλίσσονται προεκλογικά με τα έπεα πτερόεντα των πολιτικών που δεν συναντούν ώτα ακούοντα, αλλά προσκρούουν σε ιαχές και σάλπιγγες, προμήνυμα επερχόμενης πολεμικής σύρραξης ή στην καλύτερη περιγραφική εκδοχή, αναμέτρησης φανατισμένων οπαδών (χούλιγκανς, μόνστερς και λοιπά) ποδοσφαιρικών ομάδων.\nΥπάρχει και χειρότερο. Το χειρότερο είναι πως μετεκλογικά αρχίζει η καταμέτρηση των… θυμάτων.\nΤόσοι οι κερδισμένοι, τόσοι οι χαμένοι και τόσοι οι πικραμένοι, όπερ μεταφραστικά στην παραπάνω παράγραφο και με τη λογική κάποιων, τόσοι ζωντανοί, τόσοι νεκροί και τόσοι τραυματίες.\nΌχι, δεν είναι υπερβολές, αυτό το νόημα συλλαμβάνει ο δικός μου εγκέφαλος όταν ακούω τις συνήθεις φράσεις από πολιτικούς που εσύ κι εγώ στείλαμε να εκπροσωπήσουν τη χώρα, την αξιοπρέπειά μας, την εργασία, τα παιδιά μας, τη ζωή μας, εντός και εκτός Ελλάδας.\nΤι άλλο θα μπορούσαν να σημαίνουν λοιπόν λόγια όπως, “ο λαός του τάδε κόμματος νιώθει απογοητευμένος, προδομένος, ταπεινωμένος από τη βαριά ήττα. Ο λαός του δείνα αισθάνεται υπερήφανος για τη νίκη και ο άλλος λαός νιώθει παραγκωνισμένος και τα λοιπά και τα λοιπά.”…\nΏστε έτσι λοιπόν! Ζητήσατε την άδειά μας να δρέψετε δάφνες και να εγκατασταθείτε στη Βουλή για να δουλέψει ο καθένας για τον λαό του;\nΟ κάθε ένας από σας έχει τον δικό του λαό, σα να λέμε τη δική του φυλή ιθαγενών που ως φύλαρχοι έχετε ταχθεί να προστατέψετε από τα δηλητηριώδη βέλη των άλλων λαών και φυλάρχων;\nΜα κύριοι, κάτι είναι μπερδεμένο στο μυαλό σας, ίσως και στο μυαλό του… λαού σας, δεν αποκλείεται…\nΕμείς που θεωρούμε αυτονόητο ότι ως πολίτες αυτής της χώρας, δεν ανήκουμε σε φυλές και δεν είμαστε υπήκοοι φυλάρχων, αναφωνούμε…\nΚαι ο λαός της Ελλάδας, πού είναι λοιπόν;\nΕκπροσωπείται και προστατεύεται από ΚΑΠΟΙΟΝ χωρίς την ιδιότητα του φυλάρχου, έστω και παρεμπιπτόντως;


Κορονοϊός: Οι θάνατοι λόγω αλκοόλ αυξήθηκαν κατά τη διάρκεια της πανδημίας\nΗ κατανάλωση αλκοόλ αυξήθηκε σημαντικά κατά τη διάρκεια της πανδημίας κορονοϊού και ειδικά τις περιόδους καραντίνας. Ωστόσο, μια νέα μελέτη έρχεται να επιβεβαιώσει αυτό που οι επιστήμονες φοβόντουσαν…\nΣυγκεκριμένα, μια νέα μελέτη που δημοσιεύτηκε πρόσφατα στο έγκριτο διεθνές επιστημονικό περιοδικό JAMA, μελέτησε αν και οι θάνατοι που σχετίζονται με την κατανάλωση αλκοόλ αυξήθηκαν κατά την περίοδο της πανδημίας κορονοϊού.\nΣυμπερασματικά, η νέα αυτή μελέτη κατέδειξε ότι ο αριθμός των θανάτων που σχετίζονται με το αλκοόλ αυξήθηκαν περίπου κατά 25% μεταξύ 2019 και 2020, δηλαδή κατά το πρώτο έτος της πανδημίας COVID-19. Τα ποσοστά είχαν αυξηθεί και πριν από την πανδημία, αλλά πολύ λιγότερο (2,2% μέση ετήσια ποσοστιαία μεταβολή μεταξύ 1999 και 2017). Οι αυξημένοι θάνατοι από αλκοόλ αποτελούν ένα από τα «κρυφά» προβλήματα της πανδημίας COVID-19.\nΗ κατανάλωση αλκοόλ για την αντιμετώπιση στρεσογόνων παραγόντων που σχετίζονται με τον κορονοϊό, αλλά και η πιθανή δυσκολία ή αδυναμία πρόσβασης στη θεραπεία είναι πιθανοί παράγοντες που συνέβαλαν στην αύξηση αυτή.


Παχυσαρκία. Είναι ιάσιμη; - Care.gr\nΕτικέτες: t_eg, t_hm, απώλεια βάρους, Αρθρα - αφιερώματα, διαβήτης, δίαιτα, παχυσαρκία, υπέρταση\nΕίμαστε από τους πιο παχύσαρκους λαούς της Ευρώπης, με ποσοστά που ολοένα και αυξάνουν, ενώ κατέχουμε την πρώτη θέση στην παιδική παχυσαρκία. Αυτά τα αρνητικά ρεκόρ προκύπτουν από τα τελευταία επιδημιολογικά δεδομένα τα οποία παρουσιάστηκαν στο 4ο Πανελλήνιο Ιατρικό Συνέδριο Παχυσαρκίας που πραγματοποιήθηκε από τις 15 εώς και τις 17 Φεβρουαρίου στην Αθήνα. Ολα τα πρόσφατα δεδομένα δείχνουν ότι υπάρχει εκρηκτική αύξηση της παχυσαρκίας, η οποία αποτελεί παγκόσμια νόσο και πλήττει κυρίως τις ανεπτυγμένες χώρες και μάλιστα περισσότερο τον ανδρικό πληθυσμό. Ολες οι μέχρι στιγμής έρευνες έχουν δείξει ότι η ευθύνη για την παχυσαρκία δεν είναι αποκλειστικά και μόνο ατομική αλλά είναι και κοινωνική. Χρειάζεται οργανωμένη πρόληψη για την αντιμετώπιση της παχυσαρκίας μια και οι θεραπευτικές δυνατότητες δεν είναι πολλές και αυτές που υπάρχουν δεν είναι μακροπρόθεσμα αποτελεσματικές.\nΤα βασικά συμπεράσματα του Συνεδρίου\nΟ Παγκόσμιος Οργανισμός Υγείας (ΠΟΥ) χαρακτηρίζει την παχυσαρκία ως τη νόσο του 21ου αιώνα. Πρέπει να υπάρξει συλλογική αντιμετώπιση της νόσου, με βασικό άξονα την πρόληψη της αύξησης του σωματικού βάρους αλλά και τη μεγαλύτερη δυνατή διατήρηση του χαμηλού σωματικού βάρους.\nΘα πρέπει επίσης να ανιμετωπιστούν αποτελεσματικά όλα τα συνυπάρχοντα νοσήματα αλλά και οι επιπλοκές που παρουσιάζονται με την παχυσαρκία. Οι υπερλιπιδαιμίες, ο σακχαρώδης διαβήτης και η αρτηριακή υπέρταση αποτελούν μόνο μερικά από τα πολλά αυτά νοσήματα και επιπλοκές που παρουσιάζονται με την παχυσαρκία.\nΦυσικά για τους παχύσαρκους πρωταρχικό στόχο αποτελεί η απώλεια βάρους, με μακροπρόθεσμα αποτελέσματα και αποφυγή της υποτροπής. Η υποτροπή στα άτομα αυτά, συχνά ξεπερνά και το 80%. Η αύξηση της σωματικής άσκησης, φαίνεται να είναι ένας από κύριους παράγοντες που καθορίζουν τη μακροχρόνια επιτυχία των προγραμμάτων απώλειας βάρους.\nΗ διαιτολογική αντιμετώπιση με τροποποίηση της διατροφικής συμπεριφοράς θα πρέπει να αποτελεί το πρώτο βήμα για τη μείωση του σωματικού βάρους. Το διατροφικό λίπος δε θα πρέπει να ξεπερνά το 30% της συνολικής ημερήσιας πρόσληψης. Το παχύσαρκο άτομο θα πρέπει να εκπαιδευτεί κατάλληλα προκειμένου να κάνει σωστές διατροφικές επιλογές, τις οποίες θα μπορεί να υιοθετήσει.\nΠαράλληλα θα πρέπει να αυξάνεται η σωματική άσκηση, η οποία βοηθάει στη μεγαλύτερη δυνατή απώλεια σωματικού λίπους, με παράλληλη διατήρηση ή και ενίσχυση του μυϊκού ιστού. Οσο μεγαλύτερο είναι το ποσοστό της άλιπης μάζας στο σώμα, τόσο μεγαλύτερος είναι και ο βασικός μεταβολισμός. Δηλαδή πολύ απλά, ‘καίμε’ περισσότερες θερμίδες.


“Έκλεισε” Εντελίνο Ιέ ο ΠΑΣ Γιάννινα – bacaro.gr\n“Έκλεισε” Εντελίνο Ιέ ο ΠΑΣ Γιάννινα\nΠαίκτης του ΠΑΣ Γιάννινα είναι, από την Τρίτη 16 Ιανουαρίου, ο Εντελίνο Ιέ. Η απόκτηση του Εντελίνο αποτελεί την πρώτη μεταγραφή του ΠΑΣ κατά την χειμερινή μεταγραφική περίοδο.\nΟ Εντελίνο Ιέ είναι 23 ετών και κατάγεται από την Γουινέα Μπισάο και αγωνίζεται στον χώρο της μεσαίας γραμμής. Ο Εντελίνο ξεκίνησε την καριέρα του από τα τμήματα υποδομής της Σπόρτινγκ Λισαβώνας, στη συνέχεια πήγε στην δεύτερη ομάδα της Μπράγκα, έπειτα στην Κρουόγια, ομάδα από την Λιθουανία, ενώ μέχρι πρότινος αγωνιζόταν στην Σινφάες, ομάδα της τρίτης κατηγορίας από την Πορτογαλία. Ο Εντελίνο υπέγραψε συμβόλαιο συνεργασίας, με τον ΠΑΣ Γιάννινα, για τους επόμενους έξι μήνες, ενώ στο συμβόλαιό του έχει μπει και οψιόν ανανέωσης για άλλα δύο χρόνια.\nΚληρώθηκε με Λάρισα στο Κύπελλο\nΤην Δευτέρα 15 Ιανουαρίου πραγματοποιήθηκε στα γραφεία της ΕΠΟ η κλήρωση για την φάση των “8” του Κυπέλλου Ελλάδας. Η κλήρωση έβγαλε αντίπαλο του ΠΑΣ Γιάννινα την Λάρισα, στον δρόμο για τα ημιτελικά της διοργάνωσης. Η πρώτη αναμέτρηση θα έχει ως γηπεδούχο την ομάδα των Ιωαννίνων και θα διεξαχθεί την Πέμπτη 25 Ιανουαρίου με ώρα έναρξης στις 19:30. Ο επαναληπτικός θα γίνει μεταξύ 6 και 8 Φεβρουαρίου.\nΟ ΠΑΣ Γιάννινα, για να βρεθεί στους “8” του Κυπέλλου, ξεπέρασε το εμπόδιο του Λεβαδειακού. O “Άγιαξ της Ηπείρου” είχε ηττηθεί εκτός έδρας με 1-0, αλλά κατάφερε να προκριθεί καθώς κέρδισε εντός έδρας με 4-0 και με συνολικό σκορ 4-1 πήρε το εισιτήριο για την επόμενη φάση της διοργάνωσης.\nΑπό την άλλη, η Λάρισα πέρασε το εμπόδιο της Ξάνθης στην προηγούμενη φάση της διοργάνωσης. Η ΑΕΛ είχε νικήσει εντός έδρας με 3-0, αλλά στον επαναληπτικό στοίχημα πως τα … χρειάστηκε καθώς γνώρισε την ήττα με 2-0. Έτσι, με συνολικό σκορ 3-2 κατάφερε και πέρασε στα προημιτελικά της διοργάνωσης.\nΟ ΠΑΣ Γιάννινα αντιμετωπίζει για την 18η αγωνιστική του πρωταθλήματος της Super League τον Ατρόμητο εντός έδρας. Η αναμέτρηση είναι προγραμματισμένη για την Κυριακή 21 Ιανουαρίου και θα ξεκινήσει στις 17:15. Διαιτητής της αναμέτρησης ορίστηκε να είναι ο κύριος Διαμαντόπουλος από τον σύνδεσμο της Αρκαδίας.\nΟ ΠΑΣ συνεχίζει την προετοιμασία του για την κυριακάτικη αναμέτρηση, με τον τεχνικό της ομάδας, Γιάννη Πετράκη, να μην αντιμετωπίζει ιδιαίτερα προβλήματα. “Απών” από το παιχνίδι με τον Ατρόμητο θα είναι ο Νικολιάς, καθώς παραμένει τραυματίας, και ο Σκόνδρας, ο οποίος στην τελευταία αναμέτρηση της ομάδας του με την ΑΕΚ είχε αντικρίσει την κόκκινη κάρτα.\nΑπό την άλλη, το νέο μεταγραφικό απόκτημα του ΠΑΣ, ο Εντελίνο, ακολούθησε ατομικό πρόγραμμα, καθώς ο κύριος Πετράκης θεωρεί ότι δεν είναι ακόμα 100% έτοιμος για να βοηθήσει την ομάδα.\nΣυντάκτης pagourasΔημοσιεύτηκε την 18 Ιανουαρίου 2018 18 Ιανουαρίου 2018 Κατηγορίες Νέα\nΠροηγούμενη Προηγούμενο άρθρο: Στοίχισε η κόκκινη στον ΠΑΣ Γιάννινα\nΕπόμενο Επόμενο άρθρο: ΠΑΣ Γιάννινα: Παιχνίδι ακατάλληλο για… καρδιακούς


«Είναι απαράδεκτο αυτό που έκανε ο Βαλάντης στην κόρη μου» – News.gr - Ειδήσεις, οικονομία, πολιτική,\n«Ξέφυγε» πάρα πολύ ο τραγουδιστής και έστρεψε όλους εναντίον του\nΤο βράδυ της Κυριακής (16/1) το Survivor ήταν άκρως επεισοδιακό. Μετά τις τρεις αποχωρήσεις από την ομάδα των Μαχητών, στο συμβούλιο του νησιού συζητήθηκε έντονα η στάση του Βαλάντη και όσα είπε σε Ευρυδίκη Παπαδοπούλου και Μυριέλλα Κουρεντή.\nΠιο συγκεκριμένα, ο Βαλάντης είπε στη Μυριέλλα πως ζήτησε από την Ευρυδίκη να παραστήσουν το ζευγάρι για να δημιουργήσουν ίντριγκα, ενώ στην πορεία αποκαλύφθηκε και μια άλλη πιο χυδαία κίνηση που έκανε προς το πρόσωπό της.\nΟ τραγουδιστής έκανε κάποιο σχόλιο στην ίδια για το πρόβλημα υγείας της, σχόλιο που η ίδια εκμυστηρεύτηκε στη Μυριέλλα, αλλά ζήτησε να κοπεί από το μοντάζ, με την Ευρυδίκη εν τέλει να ξεσπά σε κλάματα στο συμβούλιο του νησιού.\nΟ πατέρας της Ευρυδίκης Παπαδοπούλου μίλησε στην εκπομπή της Κατερίνας Καινούργιου, Super Katerina, και ανέφερε πως αυτό που έκανε ο Βαλάντης ήταν απαράδεκτο.\n«Ήταν επόμενο να στεναχωρηθώ, διότι αυτό που έκανε ο Βαλάντης ήταν τελείως απαράδεκτο. Από αυτό φάνηκε πως είναι διχασμένη προσωπικότητα και κακώς που τον κρατήσανε εκεί πέρα, έπρεπε να έχει φύγει», είπε ο Δημήτρης Παπαδόπουλος.\nΣτην πορεία ο Αντρέας Μικρούτσικος συμφώνησε με τον πατέρα της Ευρυδίκης και είπε πως έπρεπε να αποβληθεί το αμέσως επόμενο λεπτό.\nΟ πατέρας της Ευρυδίκης συμπλήρωσε επίσης πως την καλύτερη στάση μετά το συμβάν κράτησε ο Λάμπρος Κωνσταντάρας.\nΕΥΡΥΔΙΚΗ ΠΑΠΑΔΟΠΟΥΛΟΥ Survivor Βαλάντης


Βοήθεια για να κρατήσετε μακριά από τα εισερχόμενα σας την ανεπιθύμητη αλληλογραφία στο Outlook.com - Outlook\nΒοήθεια για να κρατήσετε μακριά από τα εισερχόμενα σας την ανεπιθύμητη αλληλογραφία στο Outlook.com\nΕάν παρατηρείτε μια αύξηση σε spam και ανεπιθύμητη ηλεκτρονική αλληλογραφία, υπάρχουν πολλοί τρόποι για τη μείωση της ανεπιθύμητης αλληλογραφίας που καταλήγει στα εισερχόμενά σας.\nΌταν μετακινείτε ένα μήνυμα στο φάκελο ανεπιθύμητης αλληλογραφίας, το Outlook.com μαθαίνει από αυτήν την ενέργεια για να καταλαβαίνει τι είδους μηνύματα θεωρείτε ανεπιθύμητη αλληλογραφία. Εάν λάβετε ένα μήνυμα ηλεκτρονικού ταχυδρομείου που μοιάζει με ανεπιθύμητη αλληλογραφία ή απάτη ηλεκτρονικού "ψαρέματος", να το αναφέρετε.\nΕπιλέξτε το μήνυμα που θέλετε να επισημάνετε ως ανεπιθύμητη αλληλογραφία ή ως απάτη ηλεκτρονικού "ψαρέματος" και επιλέξτε Ανεπιθύμητη αλληλογραφία στη γραμμή εντολών.\nΓια να επισημάνετε ένα μήνυμα ως απάτη ηλεκτρονικού "ψαρέματος", μεταβείτε στο φάκελο ανεπιθύμητης αλληλογραφίας, επιλέξτε το μήνυμα, επιλέξτε μη ανεπιθύμητη αλληλογραφία > απάτη ηλεκτρονικού "ψαρέματος".\nΌταν μετακινείτε ένα μήνυμα στο φάκελο ανεπιθύμητης αλληλογραφίας, το Outlook.com μαθαίνει από αυτήν την ενέργεια για να καταλαβαίνει τι είδους μηνύματα οι χρήστες θεωρούν ότι είναι ανεπιθύμητη αλληλογραφία. Εάν λάβετε ένα μήνυμα ηλεκτρονικού ταχυδρομείου που εμφανίζεται ως ανεπιθύμητη αλληλογραφίας ή απάτη ηλεκτρονικού "ψαρέματος", να το αναφέρετε.\nΑνεπιθύμητη αλληλογραφία Χρησιμοποιήστε αυτή την επιλογή για τα μη συνηθισμένα μηνύματα ηλεκτρονικού ταχυδρομείου.\nΑπάτη ηλεκτρονικού "ψαρέματος" Χρησιμοποιήστε αυτή την επιλογή για ένα μήνυμα ηλεκτρονικού ταχυδρομείου που προσπαθεί να σας παραπλανήσει, ώστε να αποκαλύψετε τα προσωπικά σας στοιχεία, όπως είναι ο κωδικός πρόσβασης, οι πληροφορίες του τραπεζικού λογαριασμού σας ή ο αριθμός μητρώου κοινωνικής ασφάλισής σας. Για να μάθετε περισσότερα, ανατρέξτε Αντιμετωπίστε την κατάχρηση, την απάτη ηλεκτρονικού "ψαρέματος", ή την απάτη στο Outlook.com.\nΟ φίλος μου έχει δεχτεί εισβολή Χρησιμοποιήστε αυτή την επιλογή αν αρχίσετε να λαμβάνετε ανεπιθύμητη αλληλογραφία ή απάτες ηλεκτρονικού "ψαρέματος" από κάποιον αποστολέα που συνήθως εμπιστεύεστε.\nΣημείωση: Οι νόμιμες επιχειρήσεις (συμπεριλαμβανομένης της Microsoft) δεν στέλνουν αυτόκλητα μηνύματα ηλεκτρονικού ταχυδρομείου για να ζητήσουν προσωπικά ή οικονομικά στοιχεία. Εάν υποπτεύεστε ένα μήνυμα ηλεκτρονικού ταχυδρομείου, μην κάνετε κλικ σε συνδέσμους και μην καλείτε τους αριθμούς που υπάρχουν στο μήνυμα.\nΦίλτρα ανεπιθύμητης αλληλογραφίας και επιλογές αναφοράς\nΜπορείτε να επιλέξετε τον όγκο ηλεκτρονικού ταχυδρομείου που φιλτράρει το Outlook.com, εάν το περιεχόμενο από άγνωστους αποστολείς πρέπει να αποκλείεται αυτόματα, και αν επιτρέπεται στη Microsoft να κάνει κοινή χρήση των αναφορών ανεπιθύμητης αλληλογραφίας με άλλες εταιρείες που καταπολεμούν την ανεπιθύμητη αλληλογραφία ή όχι.\nΓια να ορίσετε επιλογές δημιουργίας αναφορών και τα φίλτρα ανεπιθύμητης αλληλογραφίας, μεταβείτε στην ενότητα Φίλτρα και αναφορές.\nΠερισσότεροι τρόποι για να κρατήσετε την ανεπιθύμητη αλληλογραφία μακριά από τα εισερχόμενά σας\nΑποφύγετε τη δημοσίευση της διεύθυνσης ηλεκτρονικού ταχυδρομείου σας στην ιστοσελίδα κοινωνικής δικτύωσης που χρησιμοποιείτε, σε μεγάλους Internet καταλόγους του Internet και σε ιστοσελίδες εύρεσης εργασίας. Μην τη δημοσιεύετε ούτε στη δική σας ιστοσελίδα, εκτός εάν τη μεταμφιέσετε με τον τρόπο που περιγράφεται στο θέμα "Μεταμφιέστε την διεύθυνση ηλεκτρονικού ταχυδρομείου σας", παρακάτω.\nΟι αποστολείς ανεπιθύμητης ηλεκτρονικής αλληλογραφίας πλουτίζουν (και δημιουργούν τις λίστες επικοινωνίας τους, επίσης) όταν οι χρήστες αγοράζουν τα "προϊόντα" τους. Επομένως, μην απαντάτε σε μηνύματα ανεπιθύμητης ηλεκτρονικής αλληλογραφίας (ακόμη και για να καταργήσετε την εγγραφή σας), μην αγοράζετε οτιδήποτε από άγνωστες επιχειρήσεις , και μην συμφωνείτε να διατηρήσετε ή να μεταφέρετε χρήματα για οποιονδήποτε. Να προσέχετε τα μηνύματα που φαίνονται να προέρχονται από τη Microsoft και σας ζητούν τον κωδικό πρόσβασής σας ή απειλούν να κλείσουν το λογαριασμό σας ή να λήξουν τον κωδικό πρόσβασής σας. Είναι ψευδή.\nΣτο επάνω μέρος της οθόνης, επιλέξτε Άδειασμα φακέλου.\nΕάν λαμβάνετε ανεπιθύμητα μηνύματα ηλεκτρονικού ταχυδρομείου, μπορείτε να αποκλείσετε τα άτομα και τους τομείς που δεν θέλετε να λαμβάνετε μηνύματα ηλεκτρονικού ταχυδρομείου από αυτούς. Προσθέστε οποιαδήποτε διεύθυνση ηλεκτρονικού ταχυδρομείου ή τομέα στη λίστα αποκλεισμένων αποστολέων για να στείλετε αυτά τα μηνύματα ηλεκτρονικού ταχυδρομείου απευθείας στο φάκελο Ανεπιθύμητης Αλληλογραφίας. Μπορείτε επίσης να προσθέσετε διευθύνσεις ηλεκτρονικού ταχυδρομείου ή τομείς στη λίστα ασφαλών αποστολέων σας εάν θέλετε να λαμβάνετε πάντα μηνύματα από αυτούς τους αποστολείς.\nΣημείωση: Μπορείτε να έχετε έως 1.024 διευθύνσεις ή τομείς στη λίστα αποκλεισμένων αποστολέων και στη λίστα ασφαλών αποστολέων. Εάν θέλετε να προσθέσετε περισσότερες από αυτές, δοκιμάστε να αποκλείσετε τομείς αντί για ατομικές διευθύνσεις ηλεκτρονικού ταχυδρομείου.\nΠροσθέστε ένα άτομο ή τομέα στη λίστα αποκλεισμένων αποστολέων\nΕπιλέξτε λίστα Αποκλεισμένων αποστολέων, εισαγάγετε τη διεύθυνση ηλεκτρονικού ταχυδρομείου ή τον τομέα που θέλετε να αποκλείσετε και επιλέξτε την εικόνα Προσθήκη .\nΣυμβουλή: Για να επεξεργαστείτε ή να αφαιρέσετε διευθύνσεις ηλεκτρονικού ταχυδρομείου ή τομείς από τη λίστα αποκλεισμένων αποστολέων, επιλέξτε το στοιχείο από τη λίστα και στη συνέχεια επιλέξτε Επεξεργασία or Αφαίρεση .\nΕπιλέξτε Ασφαλείς αποστολείς, εισαγάγετε τη διεύθυνση ηλεκτρονικού ταχυδρομείου ή τον τομέα που θέλετε να προσθέσετε και επιλέξτε το Προσθήκη . Μηνύματα ηλεκτρονικού ταχυδρομείου από διευθύνσεις ή τομείς από τη λίστα ασφαλών αποστολέων δεν μετακινούνται στο φάκελο ανεπιθύμητη αλληλογραφία.\nΣυμβουλή: Για να επεξεργαστείτε ή να αφαιρέσετε διευθύνσεις ηλεκτρονικού ταχυδρομείου ή τομείς από τη λίστα ασφαλών αποστολέων επιλέξτε το στοιχείο από τη λίστα και στη συνέχεια επιλέξτε Επεξεργασία ή Αφαίρεση .\nΕάν το Outlook.com προσδιορίζει ένα μήνυμα ως πιθανή ανεπιθύμητη ηλεκτρονική αλληλογραφία, μπορεί να το μετακινήσει αυτόματα στο φάκελο Ανεπιθύμητης Αλληλογραφίας. Οποιοδήποτε λογισμικό κακόβουλης λειτουργίας — πιθανώς κακόβουλο λογισμικό ή κωδικός — απενεργοποιούνται.\nΤο Outlook.com προσφέρει δύο επίπεδα φιλτραρίσματος για την ανεπιθύμητη αλληλογραφία: Τυπικό και Αποκλειστικό.\nΤο Τυπικό κάνει το τυπικό ποσό φιλτραρίσματος ηλεκτρονικού ταχυδρομείου. Οποιοδήποτε μήνυμα που το φίλτρο καθορίζει ότι είναι ανεπιθύμητη αλληλογραφία αποστέλλεται στο φάκελο Ανεπιθύμητης Αλληλογραφίας σας.\nΤο Αποκλειστικό είναι πολύ περιοριστικό. Εμπιστεύεται μόνο τα νέα μηνύματα που προέρχονται από τα μέλη της λίστα ασφαλών αποστολέων σας και από τη λίστα ασφαλών αποστολέων αλληλογραφίας σας. Εμπιστεύεται επίσης ειδοποιήσεις στις οποίες έχετε εγγραφεί και ανακοινώσεις υπηρεσίας. Όλα τα άλλα μηνύματα τοποθετούνται στο φάκελο Ανεπιθύμητης Αλληλογραφίας.\nΌταν αγοράζετε από το διαδίκτυο, οι εταιρείες μερικές φορές προ-επιλέγουν τα πλαίσια ελέγχου που δηλώνουν ότι συμφωνείτε να πουλήσουν ή να δώσουν τη διεύθυνση ηλεκτρονικού ταχυδρομείου σας σε υπεύθυνα μέλη.\nΝα είστε προσεκτικοί σχετικά με το πότε εγγράφεστε σε ενημερωτικά δελτία ηλεκτρονικού ταχυδρομείου και για το τί είδους μηνύματα ηλεκτρονικού ταχυδρομείου είστε διατεθειμένοι να λάβετε. Σιγουρευτείτε να εκκαθαρίσετε το πλαίσιο ελέγχου εάν δεν θέλετε να έρθουν σε επαφή μαζί σας.\nΌταν δημοσιεύετε σε έναν πίνακα μηνυμάτων, ομάδα συζήτησης, κανάλι συνομλικίας ή άλλη δημόσια ιστοσελίδα, γράψτε ολογράφως τη διεύθυνση του ηλεκτρονικού ταχυδρομείου σας, για παράδειγμα, jerrifrye AT outlook DOT com. Με αυτόν τον τρόπο, ένας άνθρωπος μπορεί να διαβάσει τη διεύθυνσή σας, αλλά τα αυτοματοποιημένα προγράμματα που χρησιμοποιούνται συχνά από τους σπαμερς δεν μπορούν.\nΜπορείτε να περιορίσετε σημαντικά τον κίνδυνο από εισβολείς, ιούς και ιούς τύπου worm εάν χρησιμοποιείτε τείχος προστασίας, διατηρείτε ενημερωμένο το λογισμικό Windows και Microsoft Office και εγκαταστήσετε λογισμικό προστασίας από ιούς και λογισμικό προστασίας από προγράμματα κατασκοπίας (και τα ενημερώνετε τακτικά).\nΕπιλέξτε Φίλτρα και δημιουργία αναφορών και, στην περιοχή Αποκλεισμός περιεχομένου από άγνωστους αποστολείς, επιλέξτε Αποκλεισμός συνημμένων, εικόνων, και συνδέσμων από οποιονδήποτε δεν περιλαμβάνεται στη λίστα ασφαλών αποστολέων.\nΑντιμετωπίστε την κατάχρηση, το ηλεκτρονικό "ψάρεμα", ή την πλαστογράφηση στο Outlook.com\nΧειρισμός ανεπιθύμητης αλληλογραφίας στην αλληλογραφία για Windows 10


Η επέτειος ⋆ Κική Γιοβανοπούλου ⋆ TheBluez.gr\nΊσιωσε προσεχτικά την μαύρη φούστα της μπροστά στον καθρέφτη και κοίταξε μ’ αυταρέσκεια το είδωλό της στο κρύο γυαλί. Σήμερα ένιωθε όμορφη. Σήμερα ήταν όμορφη!\nΑκούμπησε το χέρι της στην πόρτα της σαλοκουζίνας και κοίταξε γύρω της. Όλα ήταν έτοιμα. Οι μπύρες πάγωναν στην κατάψυξη, τα μεζεδάκια που είχε ετοιμάσει ήταν ήδη σερβιρισμένα στις πιατέλες, το σπίτι ήταν τακτοποιημένο, η τούρτα βρισκόταν μέσα στο ψυγείο και το κεράκι με τον αριθμό 1, βρισκόταν στο τραπέζι μπροστά της. Κοίταξε το ρολόι της. Ήταν νωρίς ακόμη. Τράβηξε μια καρέκλα και κάθισε, άναψε τσιγάρο κι ήπιε μια γουλιά απ’ τον καφέ της. Το βλέμμα της έπεσε στο παράθυρο, ένα σπουργίτι είχε καθίσει στο περβάζι. Χαμογέλασε και τράβηξε ακόμη μια ρουφηξιά. Ένας χρόνος, σκέφτηκε. Πέρασε κιόλας ένας χρόνος…\nΚοίταξε το πακέτο της και χαμογέλασε. Αν την έβλεπε αυτή τη στιγμή, σίγουρα θα την κατσάδιαζε που καπνίζει. «Πότε πέρασε ο καιρός;» αναρωτήθηκε φωναχτά. «Ένας χρόνος! Ένας ολόκληρος χρόνος!».\nΣαν χτες της φαινόταν που είχαν βγει οι δυο τους για πρώτη φορά. Πόσες ώρες ετοιμαζόταν γι’ αυτό το πρώτο ραντεβού! Ήθελε να τον εντυπωσιάσει. Είχε φορέσει εκείνο το μακρύ, μαύρο φόρεμα και τα αγαπημένα κόκκινα τακούνια της. Είχε βαφτεί προσεχτικά, είχε βάλει όμορφα κοσμήματα, είχε κάνει μια όμορφη αλογοουρά τα μαλλιά της για να τονίζεται ο λαιμός της. Το επιδοκιμαστικό βλέμμα του όταν την είδε, έκανε την καρδιά της να πεταρίσει. Είχαν περάσει όμορφα εκείνη τη μέρα. Όταν την γύριζε στο αυτοκίνητό της, της είπε “Γιατί φοράς τακούνια; Δεν σου χρειάζονται!” κι εκείνη χαμογέλασε κι από τότε δεν ξαναφόρεσε τακούνια όταν ήταν μαζί του.\nΗ πρώτη φορά που έκαναν έρωτα, δεν ήταν αυτό που θα έλεγες ρομαντικό ή τρυφερό. Είχε πάει για καφέ στο γραφείο του μετά τη δουλειά της κι ήταν μάλλον λίγο πιο παθιασμένο απ’ όσο φανταζόταν, αλλά… την ήθελε πολύ κι αυτό φαινόταν, δεν έδωσε πολλή σημασία που δεν την πήρε έστω μια αγκαλιά μετά. «Δεν είναι όλοι οι άνθρωποι ίδιοι! Μην είσαι παράξενη! Σημασία έχει να σου φέρεται όμορφα. Μην ψάχνεις να πιαστείς από ανούσιες λεπτομέρειες!», της είχε πει η κολλητή της, η Ελένη, όταν της τα διηγήθηκε. Δεν είχε κι άδικο, μετά το επεισοδιακό διαζύγιό της απ’ τον άντρα της και τις πληγές που όλα όσα είχαν γίνει της άφησαν, είχε γίνει πιο ευερέθιστη, πιο απαιτητική. «Αυτή τη φορά θα προσπαθήσω να αφήσω το παρελθόν πίσω και να κάνω μια καινούρια αρχή!» της υποσχέθηκε η Βέρα. Και το έκανε. Αποφάσισε πως μ’ αυτόν τον άνθρωπο θα είναι η καλύτερη εκδοχή του εαυτού της και δεν θα πατούσε σε ανούσιες λεπτομέρειες για να φύγει πάλι.\nΜια φυγή όλα τα χρόνια της μετά το διαζύγιό της. Μια ασταμάτητη φυγή! Πουθενά δεν μπορούσε να κουμπώσει. Πάντα κάτι, ίσως μικρό κι ανούσιο, ερχόταν και γκρέμιζε όποια νέα γνωριμία έκανε. Πατούσε πάνω σ’ αυτό και το έσκαγε, σαν λυκειόπαιδο που το σκάει απ’ τα κάγκελα του σχολείου την ώρα των Λατινικών. Αυτή τη φορά όμως όλα θα ήταν αλλιώς, το είχε υποσχεθεί στην Ελένη. Το είχε υποσχεθεί και στον εαυτό της, ότι δεν θ’ αφήσει όσα έζησε να τη φρενάρουν, δεν θα πιανόταν πια από μικροπράγματα μόνο για να φύγει. Θα έμενε και θα γινόταν ευτυχισμένη, το άξιζε μετά από όσα είχε περάσει.\nΗ συγκατοίκηση ήρθε γρήγορα και το ίδιο γρήγορα άρχισαν και όλες οι προσπάθειές του να την “βοηθήσει να γίνει καλύτερη”. Ήταν πολύ όμορφη κι αν έχανε 10 κιλάκια θα ήταν θεά! Αν έκανε τα μαλλιά της πιο σκούρα θα τονίζονταν τα μάτια της και θα διορθωνόταν κι η φθορά τους απ’ το ξανθό που είχε τόσα χρόνια. Ήταν κρίμα να φοράει φούστες και να δείχνει τα στραβά πόδια της, ενώ αν φορούσε ένα παντελόνι θα έκρυβε αυτή την αντιαισθητική ατέλεια. Είχε τόσο όμορφο χαμόγελο, αλλά όταν γελούσε φαίνονταν τα ούλα της και δεν ήταν ωραία εικόνα. Η μάνα της ήταν μια αμόρφωτη χωριάτισσα, ο αδερφός της ένας φαφλατάς που γελούσε χωρίς λόγο κι οι φίλες της, σαχλές τσουλίτσες που το μόνο που έψαχναν ήταν γκόμενους. Η δουλειά της ήταν μίζερη, χωρίς όραμα και η μαγειρική της κάτω του μετρίου.\nΤην πείραζαν όλα αυτά που κατά καιρούς άκουγε, πάντα προσπαθούσε να του μιλήσει και να του εξηγήσει πως νιώθει ότι την προσβάλλει και την φέρνει σε δύσκολη θέση. «Μεταξύ μας πρέπει να είμαστε ειλικρινείς Βέρα. Κι εγώ που σ’ αγαπάω θα σου λέω την αλήθεια ακόμη κι αν πονάει». Μειδίασε στη σκέψη πως το σ’ αγαπώ, της το έλεγε μόνο έτσι. Ποτέ άλλοτε! Ούτε όταν κούρνιαζε στην αγκαλιά του στον καναπέ την ώρα που έβλεπαν ταινία, ούτε όταν του πήγαινε τον καφέ στο κρεβάτι τα κυριακάτικα πρωινά που χουζούρευαν κάτω απ’ τα σκεπάσματα, ούτε όταν έπεφτε δίπλα της αφότου έκαναν έρωτα.\nΗ συγκατοίκηση ήρθε γρήγορα και το ίδιο γρήγορα άρχισαν και όλες οι προσπάθειές του να την “βοηθήσει να γίνει καλύτερη”. Το ίδιο γρήγορα άρχισε η Βέρα να μεταμορφώνεται. Να μεταμορφώνεται σε κάτι που δεν της άρεσε, αλλά ήλπιζε ν’ αρέσει σε εκείνον. Γιατί αυτή τη φορά έπρεπε να πετύχει. Δεν έπρεπε πάλι να το βάλει στα πόδια!\nΠόσος καιρός είχε περάσει, όταν κάποια στιγμή στάθηκε μπροστά στον καθρέφτη κι είδε ένα σκοτεινό, αδυνατισμένο, αγέλαστο πλάσμα; Ένα πλάσμα που είχε κόψει επαφή με όλους τους ανθρώπους που αγαπούσε. Ένα πλάσμα που είχε χάσει όλο το φως και το χρώμα του. Ένα πλάσμα που απ’ το φόβο μην την πουν πάλι δραπέτη, παρέμεινε αυτοβούλως φυλακισμένη. Ένα πλάσμα που ήθελε τόσο απεγνωσμένα ν’ αγαπηθεί, που ξέχασε ν’ αγαπάει τον εαυτό του.\nΠότε πέρασε ο καιρός; αναρωτήθηκε. Ένας χρόνος! Ένας ολόκληρος χρόνος! Ένας ολόκληρος χρόνος απ’ τη μέρα που μάζεψε τα πράγματά της και χτύπησε με δύναμη την πόρτα του σπιτιού τους. Ενός σπιτιού στο οποίο μπήκε με όνειρα κι ελπίδες που του επέτρεψε να στραγγαλίσει. Ενός σπιτιού απ’ το οποίο βγήκε, παρόλες τις ανασφάλειες και τα κόμπλεξ που κατάφερε να την γεμίσει. «Μη φύγεις! Σ’ αγαπάω!», ήταν η τελευταία κουβέντα που της είπε κι ήταν η πρώτη φορά που το σ’ αγαπάω έδειχνε να το εννοεί.\nΝαι, ίσως την αγαπούσε και ίσως φοβόταν πως ήταν πολύ λίγος για εκείνη. Ίσως φοβόταν πως θα του έφευγε, ίσως φοβόταν πως όταν καταλάβαινε την αξία και τη δύναμή της, θα τον άφηνε. Ίσως κάποιες σειρήνες είχαν κλέψει κάποτε και τη δική του δύναμη. Ίσως κάποιος γέμισε το στόμα του πίκρα και το μυαλό του με αρνητισμό. Ίσως κάποιο παρελθόν τον έκανε χειριστικό, τοξικό και καταστροφικό. Ναι, ίσως την αγαπούσε, ο ήχος της πόρτας που έκλεινε ήταν όμως τόσο εκκωφαντικός που διέκοψε όλα τα “ίσως” που περνούσαν απ’ το νου της.\nΠότε πέρασε ο καιρός; αναρωτήθηκε. Ένας χρόνος! Ένας ολόκληρος χρόνος απ’ τη μέρα που ξαναβρήκε τον εαυτό της κι άρχισε και πάλι να γελάει δυνατά. Που ζήτησε όλα τα συγνώμη που όφειλε στους ανθρώπους που αγαπούσε, που τους είχε αφήσει στο περιθώριο. Ένας χρόνος από τότε που στάθηκε μπροστά στη βιτρίνα εκείνου του μαγαζιού κι αγόρασε αυτή τη μαύρη φούστα, χωρίς να την απασχολούν τα 3 κιλά που είχε πάρει και τα στραβά πόδια της. Αυτόν τον ένα χρόνο θα γιόρταζε σήμερα με τις φίλες της, αυτόν τον ένα χρόνο που ξαναβγήκε στο φως και πήρε ανάσες. Ανάσες δυνατές που γέμισαν τα πνευμόνια της κι έφτασαν μέχρι την ψυχή της.\nΧτύπησε το κουδούνι. Χαμογέλασε και προχώρησε προς την πόρτα…


Ο Αγροτουρισμός επιστρέφει στην Αρχαία Επίδαυρο - Αργολικές Ειδήσεις\nΤηρώντας όλα τα υγειονομικά μέτρα και με “προίκα” την περσινή επιτυχημένη παρουσία της, εν μέσω covid-19, η έκθεση θα είναι ανοιχτή από 2/7/2021 έως 8/8/2021 κάθε Παρασκευή – Σάββατο και Κυριακή.\nΠλημμυρισμένη με γεύσεις και αρώματα της Επιδαύριας Γης, σε ένα πλούσιο μωσαϊκό από παραδοσιακά προϊόντα και προϊόντα οικοτεχνιών, δίνει στον επισκέπτη τη δυνατότητα να γνωρίσει την Επίδαυρο μέσα από τις αισθήσεις του! Πορτοκάλια, λάδι, μέλι, παραδοσιακά ζυμαρικά, τυροκομικά προϊόντα, αλόη, αρωματικά φυτά και βότανα, μαρμελάδες και παραδοσιακά γλυκά κουταλιού, όλα με τη “σφραγίδα” της Επιδαύριας Γης.\nΗ Έκθεση αγροτουρισμού Επιδαύρου είναι ένας θεσμός. Ξεκίνησε ως μια ιδέα που έγινε πράξη το 1998 από το Ελληνικό Κέντρο Αγροτουρισμού σε συνεργασία με τον Δήμο Επιδαύρου.\nΤην σπίθα για τη διοργάνωση αυτού του φεστιβάλ αγροτουρισμού ή για το πανηγύρι αγροτουρισμού όπως ονομάστηκε, άναψε ο Σύλλογος «οι Φίλοι της Μουσικής» κι ο αείμνηστος πρόεδρος του Οργανισμού Μεγάρου Μουσικής Αθηνών, Χρήστος Λαμπράκης. Με τα χρόνια το Φεστιβάλ καθιερώθηκε και η φήμη του έφτασε σε κάθε γωνιά της Ελλάδας αλλά και στο εξωτερικό. Έτσι, η πανέμορφη πόλη της Αρχαίας Επιδαύρου κάθε ΠαρασκευοΣαββατοΚύριακο, παράλληλα με τις παραστάσεις του Μικρού θεάτρου της Επιδαύρου, γίνεται κέντρο πολιτισμού και τουριστικής προσέλευσης.\nΦέτος για πρώτη φόρα τα εγκαίνια θα γίνουν Κυριακή 4/7/2021 προκειμένου να υπάρχει άνεση στον χρόνο για τους φιλοξενούμενούς μας. Επίσης κάθε Κυριακή θα υπάρχει και μια σημαντική εκδήλωση.\nΣας περιμένουμε, λοιπόν, την Κυριακή 4/7/2021 στις 20.00΄ στα εγκαίνια της 24ης Έκθεσης Αγροτουρισμού Επιδαύρου σε συνδιοργάνωση του Δήμου Επιδαύρου, της Περιφέρειας Πελοποννήσου και του Υπουργείου Αγροτικής Ανάπτυξης.


Ανανεωμένη σειρά περιποίησής προσώπου Yves Rocher... | Reporter Cyprus | Celebrity\nΑνανεωμένη σειρά περιποίησής προσώπου Yves Rocher Anti-Age Global\nΝέα σειρά προϊόντων ήρθε στη συλλογή των φυτικών καλλυντικών Υves Rocher. Πρόκειται για την ανανεωμένη σειρά περιποίησης προσώπου, ANTI- AGE GLOBAL.\nΗ σειρά περιποίησης ANTI –AGE GLOBAL πιστή στις δεσμεύσεις της Yves Rocher για υγιές δέρμα με σεβασμό και προσφορά στο πλανήτη υπόσχεται εξαιρετική αναγέννηση των κυττάρων σε μόλις 72 ώρες.\nΧάρη στο εκχύλισμα μπουμπουκιών που συνιστά το κύριο συστατικό της και τη νέα σύνθεσή της, η ανανεωμένη σειρά πλεονεκτεί με μεγαλύτερη συγκέντρωση βιταμινών και μεταλλικών ιχνοστοιχείων, χαρίζοντας έτσι μια ευχάριστη υφή.\nΕπιτυγχάνει απαλή επιδερμίδα, σύσφιξη και σφριγηλότητα. Επαναφέρει τη πυκνότητά της προσφέροντας ενδυνάμωση και πλήρη αναζωογόνηση.\nΗ ανανεωμένη σύνθεση και ο καινοτόμος σχεδιασμός της τη διαφοροποιεί θετικά από τις άλλες αντιγηραντικές σειρές της κατηγορίας της. Η αποτελεσματικότητά της επιτυγχάνεται χάρη στην νέα υπέροχη υφή όπου διεισδύει στα στρώματα της επιδερμίδας και διορθώνει όλα τα αισθητά σημάδια γήρανσης.\nΚαινοτομία με ακόμη μεγαλύτερη αποτελεσματικότητα!


ΑΠΙΣΤΕΥΤΟ ΚΙ ΟΜΩΣ ΕΛΛΗΝΙΚΟ! Οι Αυτόχθονες Ινδιάνοι του Παναμά και της Κολομβίας τρώνε μέλι με κρόκο Κοζάνης!\nΟ λόγος για την φυλή Kuna ή (Guna) που αποτελεί μια από τις μεγαλύτερες ομάδες ιθαγενών πληθυσμών του Παναμά ενώ μικρές ομάδες κατοικούν σε κοινότητες και χωριά της Κολομβίας.\nΤο μέλι με κρόκο Κοζάνης ταξίδεψε και δόθηκε ως δώρο στην φυλή των αυτοχθόνων Ινδιάνων Kunas μεταξύ του συμπλέγματος των νησιών San Blas στα οποία συναντάτε και ο μεγαλύτερος πληθυσμός τους. Σκοπός του εγχειρήματος είναι, το μοναδικό Ελληνικό μέλι με κρόκο Κοζάνης να δοκιμαστεί και να γίνει γνωστό στις πιο απομακρυσμένες φυλές του κόσμου. Ινδιάνοι\nΑξίζει να σημειώσουμε ότι το μέλι με κρόκο Κοζάνης είναι το Πρώτο συσκευασμένο μέλι Παγκοσμίως που δοκιμάστηκε από την πιο αρχαία φυλή της Αφρικής, τους Βουσμάνους και τώρα από την περίφημη και σπάνια φυλή των KUNA.\nΗ φυλή Kuna έχει μόνο προφορικό λόγο και μέχρι πρόσφατα η γλώσσα τους δεν ήταν γραμμένη πουθενά. Η γλώσσα Kuna είναι μια ντόπια γλώσσα της Αμερικής η οποία ανήκει στην ευρύτερη ομάδα των γλωσσών Chibchan.\nΑπίστευτη μουσουλμανική πρόκληση – Θα εξοργιστείτε με…\nΑγρότης πάει να κάνει… «μπλόκο» στο ποτάμι –…\nΣήμερα οι περισσότεροι Kuna κατοικούν στην “κομάρκα” San Blas ενώ μικρές ομάδες κατοικούν διάσπαρτες σε κοινότητες και χωριά του Παναμά και της Κολομβίας. Η Κομάρκα San Blas περιλαμβάνει μια στενή λωρίδα ζούγκλας στην ηπειρωτική χώρα και περίπου 360 μικρά νησιά στη Καραϊβική θάλασσά. Ινδιάνοι\nΟι Kuna κατοικούν σε 55 περίπου νησιά και σε 10 κοινότητες στην ηπειρωτική χώρα. Η περιοχή εκτός από San Blas ονομάζεται και Kuna Yala (δηλαδή γη των Kuna). Η μετακινήσεις μεταξύ των νησιών και της ακτογραμμής γίνονται με κανό, με βάρκες, κτλ. Κάθε κανό κατασκευάζεται από έναν και μόνο κορμό δέντρου. Στα νησιά San Blas δεν υπάρχει νερό και έτσι οι κάτοικοι μετακινούνται σε καθημερινή βάση προς τα ποτάμια της ηπειρωτικής χώρας για να προμηθευτούν φρέσκο νερό. Ινδιάνοι\nΕυχαριστούμε σαν άνθρωποι και σαν εταιρεία “ΕΛΛΗΝΙΚΟ ΜΕΛΙ Α.Ε.” ιδιαίτερα και μέσα από την καρδιά μας την φυλή KUNA και τον αρχηγό τους, που μας έκαναν την τιμή και δέχτηκαν την επίσκεψή μας στο νησί τους γιατί είναι πολύ αυστηροί με τους τουρίστες και δεν θέλουν να τους φωτογραφίζουν. Όπως όλοι οι Ινδιάνοι, έτσι και η συγκεκριμένη φυλή πιστεύει ότι η “φωτογραφία φυλακίζει κομμάτι της ψυχής τους”\nΑπίστευτο: Αυτοί οι γονείς έπαθαν σοκ όταν ανακάλυψαν με τι έπαιζαν τα παιδιά τους!\nBOMBA από μεγαλοεπενδυτή της Eurobank! Δείτε πόσο θα αξίζει η νέα δραχμή!


Η ταξική ανασύνταξη του συνδικαλιστικού κινήματος επιτακτική ανάγκη* | larissanet.gr - H Νέα Εφημερίδα της Λάρισας\nΆρθρα » Η ταξική ανασύνταξη του συνδικαλιστικού κινήματος επιτακτική ανάγκη*\nΗ ταξική ανασύνταξη του συνδικαλιστικού κινήματος επιτακτική ανάγκη*\nΗμερομηνία: 12 Ιουλίου 2014, 10:13 Κατηγορία: Άρθρα\nΤΟΥ ΤΑΣΟΥ ΤΣΙΑΠΛΕ*\nΤο ΠΑΜΕ εδώ και 15 χρόνια έθεσε με οξύτητα το βασικό πρόβλημα του συνδικαλιστικού κινήματος. Την απαλλαγή του από την επιρροή της εργοδοσίας, των κυβερνήσεων και των μηχανισμών της Ε.Ε. Αυτές είναι οι βασικές προϋποθέσεις για την αποκατάσταση του ταξικού προσανατολισμού και της αναγέννησής του.\nΑνέδειξε με σαφή τρόπο την ανάγκη της ανασύνταξης που έχει ως κύριο περιεχόμενο: την οργάνωση και την ενότητα της εργατικής τάξης σε μαζικά Συνδικάτα, κλαδικά κι επιχειρησιακά, με βάση τα ταξικά της συμφέροντα και τις σύγχρονες ανάγκες της, κόντρα στο συντεχνιασμό και τον κατακερματισμό. Ανάγκες που απορρέουν από τη θέση της στην παραγωγή, ότι δηλαδή είναι ο παραγωγός όλου του πλούτου, από το επίπεδο της ανάπτυξης των παραγωγικών δυνάμεων που μπορούν σήμερα να εξασφαλίσουν ένα ανώτερο επίπεδο ευημερίας, σε αντίθεση με αυτό που ζούμε σήμερα.\nΗ αντίφαση αυτή δεν είναι κάποια παρέκκλιση. Η τάση προς την εξαθλίωση και τη μαζική ανεργία είναι διαρκής και σε συνθήκες ανάπτυξης και κρίσης του καπιταλισμού. Η αντίφαση αυτή έχει να κάνει με τον καπιταλιστικό δρόμο ανάπτυξης. Αυτή η ανάπτυξη έχει φτάσει στο τελευταίο στάδιό της. Δεν έχει να δώσει τίποτα άλλο. Προϋπόθεση για την κερδοφορία του κεφαλαίου είναι η ένταση της εκμετάλλευσης της εργατικής τάξης.\nΤο ΠΑΜΕ, εκτιμώντας τις σύγχρονες αυτές εξελίξεις, έθεσε ως κεντρικό πρόβλημα την ανάγκη της ανασύνταξης του συνδικαλιστικού κινήματος. Ένα κίνημα ικανό να απαντήσει στην ολομέτωπη επίθεση. Αλλά και κίνημα ικανό να παλεύει με γραμμή πάλης και συμμαχιών που δε θα περιορίζεται στην αντιμετώπιση των συνεπειών, αλλά θα ανοίγει την προοπτική για την ικανοποίηση των σύγχρονων αναγκών της εργατικής τάξης, πράγμα που προϋποθέτει γραμμή ρήξης και ανατροπής με τα μονοπώλια, τα κόμματα και τους μηχανισμούς που τα υπηρετούν, πάλη που θα οδηγεί στην κατάργηση της εκμετάλλευσης ανθρώπου από άνθρωπο.\nΑπό τη σκοπιά αυτή το ΠΑΜΕ θέτει εδώ και 15 χρόνια, το κεντρικό πρόβλημα του συνδικαλιστικού κινήματος. Την απαλλαγή του από τον εργοδοτικό και κυβερνητικό συνδικαλισμό. Ενός μηχανισμού πολύ ισχυρού που εγκλωβίζει το συνδικαλιστικό κίνημα στην ταξική συνεργασία, στους σχεδιασμούς της Ε.Ε και των κυβερνήσεων. Που μετατρέπει τα συνδικάτα σε μηχανισμό συναλλαγής με την εργοδοσία και τον κρατικό μηχανισμό και τα εμπλέκει στην εναλλαγή των αστικών κυβερνήσεων. Σε ένα μηχανισμό φθοράς συνειδήσεων, συντεχνιασμού και εκφυλισμού, που στηρίχθηκε απ’ όλες οι παρατάξεις που συγκροτούν την πλειοψηφία των ηγεσιών ΓΣΕΕ, ΑΔΕΔΥ, στα περισσότερα Ε.Κ, Ομοσπονδίες και Σωματεία (ΠΑΣΚΕ, ΔΑΚΕ, ΣΥΡΙΖΑ).\nΤο κοινό τους γνώρισμα ήταν η αποδοχή της κυρίαρχης πολιτικής και φυσικά με το αζημίωτο σε παραταξιακό ή προσωπικό επίπεδο. Επίσης, κοινό τους γνώρισμα ο πόλεμος απέναντι στο ΠΑΜΕ που αντιπαλεύει αυτή την άθλια κατάσταση. Πρόκειται για κατάσταση που οδήγησε το συνδικαλιστικό κίνημα σε μεγάλο βαθμό στον εκφυλισμό, στη φθορά και διάβρωση συνειδήσεων και την απαξίωση.\nΕδώ βρίσκεται και η βασική αιτία που το συνδικαλιστικό κίνημα βρέθηκε αφοπλισμένο στην επίθεση του κεφαλαίου και ειδικά μπροστά στην καπιταλιστική κρίση, την οποία βάφτισαν όλοι μαζί κρίση χρέους, κακής διαχείρισης, μπερδεύοντας τους εργαζόμενους.\nΑπ’ αυτό το μηχανισμό παγίδευσης, χειραγώγησης και υποταγής του συνδικαλιστικού κινήματος, οι δυνάμεις του ΠΑΜΕ διαχώρισαν τη θέση τους. Αποχώρησαν από τα προεδρεία της ΓΣΕΕ και ΑΔΕΔΥ, από το ΙΝΕ/ΓΣΕΕ. Το ΠΑΜΕ συγκροτήθηκε ως ταξικός πόλος με τη συμμετοχή Ομοσπονδιών, Εργατικών Κέντρων, Σωματείων και συνδικαλιστών, που δεν συμβιβάζονται με αυτή την κατάσταση.\nΗ συγκρότηση του ΠΑΜΕ άνοιξε μια νέα προοπτική για την ανασύνταξη του συνδικαλιστικού κινήματος. Χάρη στο ΠΑΜΕ, το συνδικαλιστικό κίνημα απέκτησε ένα γερό στήριγμα για την αποκατάσταση του χαρακτήρα του ως κίνημα ταξικό. Με την πρωτοπόρα δουλειά του ΠΑΜΕ έγιναν θετικά βήματα στην ανασύνταξη. Αναπτύχθηκαν αγώνες κι αντιστάσεις σε εργοστάσια, σε κλάδους, γενικοί και τοπικοί με αποτελέσματα. Δημιούργησαν κυρίως καλύτερες προϋποθέσεις για να αποκτήσει το συνδικαλιστικό κίνημα μια αυτοτελή και ανεξάρτητη πολιτική απέναντι στην εργοδοσία και το κράτος.\nΗ εμφάνιση και παρέμβαση του ΠΑΜΕ, ξεσήκωσε ένα βρώμικο πόλεμο, όχι μόνο από την μεγαλοεργοδοσία και τις κυβερνήσεις της, αλλά και από όλο αυτό το μηχανισμό φθοράς και διαφθοράς συνειδήσεων, από τους συνδικαλιστικούς γραφειοκράτες.\nΠοιος πρωτοστάτησε σε αυτό τον πόλεμο με την ψευδή κατηγορία της διάσπασης; Πρώτοι και καλύτεροι οι του ΣΥΡΙΖΑ. Πρωτοστάτησαν στον πόλεμο, γιατί αποκαλύπτονται ο ρόλος τους και οι ευθύνες τους για τη γιγάντωση του εργοδοτικού και κυβερνητικού συνδικαλισμού. Ποιοι οδήγησαν στην απομαζικοποίηση, στον εκφυλισμό της συνδικαλιστικής ιδιότητας; Πίσω από τα συνθήματα περί ενότητας και όλοι μαζί, προσπαθούσαν να κρύψουν τα αίσχη τους και να εξασφαλίσουν άλλοθι για να συνεχίζουν τις συναλλαγές τους με την ΠΑΣΚΕ, τη ΔΑΚΕ και την εργοδοσία. Πριν την κρίση όλες αυτές οι δυνάμεις ψήφισαν τις ελαστικές σχέσεις εργασίας, τις ιδιωτικοποιήσεις, κατηγορούσαν το ΠΑΜΕ για επαναστατική γυμναστική και τώρα βγαίνουν στα κάγκελα.\nΗ πείρα δείχνει ότι ο εργοδοτικός και κυβερνητικός συνδικαλισμός αναπαράγεται και μεταμορφώνεται διαρκώς. Και αυτό γιατί είναι ο κύριος βραχίονας της εργοδοσίας για να κρατιέται η εργατική τάξη καθηλωμένη στην υποταγή και τη μοιρολατρία ή ως συνέταιρος της αστικής τάξης για τη διατήρηση των προνομίων και της κυριαρχίας της.\nΟ πόλεμος με αυτό το μηχανισμό για την απομόνωσή του είναι σκληρός, αλλά υποχρεωτικός για να ανασάνει η εργατική τάξη και το κίνημά της και να προχωρήσει η ανασύνταξή του. Σήμερα αυτός ο πόλεμος μπαίνει σε νέα φάση. Μπροστά στην απαξίωση, την αποκάλυψη της σήψης και της διαφθοράς που αναδύει αυτό το πλέγμα, επιχειρείται η μεταμόρφωσή του σε ένα νέο εργοδοτικό και κυβερνητικό συνδικαλισμό.\nΑντιγράφοντας το σύνθημα και όχι το στόχο του ΠΑΜΕ για ανασύνταξη του συνδικαλιστικού κινήματος, οι πρωταγωνιστές του πολέμου ενάντια στο ΠΑΜΕ, όπως οι δυνάμεις του ΣΥΡΙΖΑ, «ανακάλυψαν» τη χρεοκοπία των εργατοπατέρων και επιχειρούν να πρωταγωνιστήσουν στην δήθεν ανασύνταξη του συνδικαλιστικού κινήματος.\nΟι ομοτράπεζοι της ΠΑΣΚΕ και της ΔΑΚΕ, μπροστά στη χρεοκοπία αυτών των δυνάμεων, νόμισαν ότι βρήκαν την ευκαιρία να ηγηθούν του συνδικαλιστικού κινήματος ως εξυγιαντές για να ξεπλύνουν τις αμαρτίες τους. Σκοπός τους δεν είναι η ανασύνταξη του συνδικαλιστικού κινήματος. Δεν έχουν τέτοια γραμμή. Δε θέλουν να απελευθερώσουν το συνδικαλιστικό κίνημα από την ταφόπλακα του εργοδοτικού και κυβερνητικού συνδικαλισμού. Ο εχθρός τους είναι το ΠΑΜΕ.\nΕκείνο που τους οδηγεί να μιλάνε για «ανασύνταξη» του κινήματος, είναι το ενδεχόμενο ανάδειξης κυβέρνησης του ΣΥΡΙΖΑ. Θέλουν το συνδικαλιστικό κίνημα χειροκροτητή της πολιτικής τους. Μπροστά στο ενδεχόμενο της κυβερνητικής καρέκλας αλλά και της κατάρρευσης του ΠΑΣΟΚ σε αρκετούς χώρους, θέλουν να υποτάξουν το συνδικαλιστικό κίνημα και τους αγώνες του σε αυτό το σκοπό. Σε αυτή την κατεύθυνση συσπειρώνεται ό,τι πιο ετερόκλητο, τυχοδιωκτικό και διεφθαρμένο στοιχείο από τον παλιό μηχανισμό. Στο δρόμο αυτό σέρνουν και την ΑΝΤΑΡΣΥΑ.\nΔεν θέλουν αλλαγή πολιτικής και κατεύθυνσης της πάλης. Δε θέλουν συγκρούσεις με τους καπιταλιστές και την Ε.Ε. Δε θέλουν συνδικαλιστικό κίνημα μαζικό, οργανωμένο απέναντι στην εργοδοσία και το κράτος. Θέλουν συνδικαλιστικό κίνημα «πλατείας», υποταγμένο στα σχέδια τους για εναλλαγή κυβέρνησης και αύριο στήριγμα της ίδια αντεργατικής πολιτικής. Είναι οι πρωταγωνιστές στην απεργοσπασία και στις απεργίες χωρίς απεργούς.\nΗ μεγαλοεργοδοσία δεν ανησυχεί. Τους χρησιμοποιεί και παρεμβαίνει διαρκώς στην προετοιμασία τους ως εναλλακτική λύση. Υπολογίζει ότι με ένα νέο προσωπείο ο εργοδοτικός και κυβερνητικός συνδικαλισμός μπορεί να φανεί πιο αποτελεσματικός στην παρεμπόδιση της ανάπτυξης της ταξικής πάλης με πρωταγωνιστή το ΠΑΜΕ.\nΟ αγώνας για την ανασύνταξη του συνδικαλιστικού κινήματος αποκτά σήμερα μεγάλη σημασία και πρέπει να αφυπνίσει κάθε τίμιο εργάτη και συνδικαλιστή και ειδικά μπροστά στα νέα εμπόδια που επιχειρεί να ορθώσει η εργοδοσία και η σύγχρονη σοσιαλδημοκρατία. Κάθε συνδικαλιστής, κάθε εργαζόμενος να σκεφθεί.\nΜπορεί το συνδικαλιστικό κίνημα να έχει τους ίδιους στόχους με την εργοδοσία και τις κυβερνήσεις της; Σήμερα για παράδειγμα κατά του μνημονίου εμφανίζεται ένα ευρύ φάσμα (ΣΥΡΙΖΑ, αστικά κόμματα, μερίδες καπιταλιστών, μέχρι τους φασίστες). Οι στόχοι μας δε μπορεί να είναι ίδιοι και για εμάς καθορίζονται αποκλειστικά από τις ανάγκες της εργατικής οικογένειας. Αυτό σημαίνει σταθερή και μόνιμη δουλειά για όλους, αξιοπρεπείς μισθούς και συντάξεις, δωρεάν παροχές υγείας-πρόνοιας και παιδείας.\nΚύριο και βασικό περιεχόμενο της ανασύνταξης είναι η αλλαγή συσχετισμού δύναμης ανάμεσα στις δυνάμεις που παλεύουν για έξοδο από την κρίση προς όφελος των εργαζομένων από αυτές που δρουν υπέρ του κεφαλαίου. Και με τους δύο δε γίνεται.\nΤο πραγματικό δίλημμα είναι: Κίνημα οργανωμένο, ταξικά προσανατολισμένο ή για ένα «κίνημα» της βόλτας στην πλατεία; Κίνημα έξω από τα συνδικάτα με τους εργαζόμενους ανοργάνωτους στους τόπους δουλειάς ή κίνημα με τον εργάτη οργανωμένο στο Συνδικάτο του, στον τόπο δουλειάς του και με το Συνδικάτο του στους δρόμους και στις πλατείες;\nΚίνημα πολιτικοποιημένο με στόχο να αλλάξει μια δεξιά κυβέρνηση και να έρθει μια άλλη δήθεν αριστερή, για αλλαγές στον τρόπο διαχείρισης πάντα με στόχο την ανταγωνιστικότητα και την κερδοφορία των επιχειρήσεων ή κίνημα ενάντια στο σχεδιασμό της οικονομίας από τους καπιταλιστές και το κράτος τους, τοποθετημένο συνολικά ενάντια στα αστικά κόμματα, τις ιμπεριαλιστικές ενώσεις στο σύνολό τους;\nΣε τελευταία ανάλυση, μαζικότητα, οξυμένες μορφές πάλης, ενότητα δράσης, με τι αιτήματα, για ποια προοπτική; Για την αλλαγή του κυβερνητικού διαχειριστή με άθικτη την καπιταλιστική ιδιοκτησία και τα προνόμιά της ή πάλη για έναν άλλο δρόμο ανάπτυξης με το λαό αφέντη του πλούτου που παράγει;\nΟι εργαζόμενοι έχουν ένα δρόμο να ακολουθήσουν, αυτόν που χαράζει το ΠΑΜΕ. Να προχωρήσουν με τόλμη σε συστηματική οργάνωση και απειθαρχία που θα αμφισβητεί όχι μόνο την κυβέρνηση, αλλά τη μήτρα που δημιουργεί τα μνημόνια και κάνει κόλαση τη ζωή του λαού. Την εξουσία των μονοπωλίων. Αυτή είναι η μόνη ελπιδοφόρα προοπτική και απαιτεί το λαό πρωταγωνιστή στο επίπεδο της οικονομίας και της πολιτικής για να γίνει κυρίαρχος του πλούτου που παράγει και της ζωής του.\n*Ο κ.Τάσος Τσιαπλές, μέλος της Σ.Ε του ΠΑΜΕ και Πρόεδρος του ΕΚΝΛ


Carnival of Pelasgia | 520 Greeks\nHome » Europe » Greece » Central Greece » C. Fthiotida » M. Stylida » Pelasgia » Folklore Pelasgia » Carnival of Pelasgia\nPelasgiaFolklore: Carnival of Pelasgia\nΟι Αποκρι ές σ’ όλο τον κόσμο είναι περίοδος χαράς και διασκέδασης. Στις αποκριάτικες εκδηλώσεις που στοχεύουν να προκαλέσουν την ευθυμία κυρίαρχη θέση κατέχουν ο χορός και το τραγούδι. Σε τοπικό επίπεδο οι φωτιές κι ο χορός κατά τη διάρκεια του Τριωδίου ήταν από τα χαρακτηριστικότερα τοπικά έθιμα, που διατηρήθηκαν με μεγάλη ζωηρότητα μέχρι τα μέσα της δεκαετίας του ’60. Ενώ σ’ άλλες ελληνικές περιοχές άναβαν ή ανάβουν ακόμα φωτιές και χορεύουν γύρω απ’ αυτές μόνο μία ημέρα, όπως σε πολλά μέρη το βράδυ της παραμονής της γιορτής του Αγίου Ιωάννη Προδρόμου (24 Ιουνίου) ή αλλού την Πρωτοχρονιά ή την Καθαρή Δευτέρα κ.λ.π.. Στην Πελασγία οι φωτιές και σχετικές αποκριάτικες εκδηλώσεις διαρκούσαν γύρω στις είκοσι ημέρες.\nΑπό την ημέρα που άρχιζε το Τριώδιο (Κυριακή του Τελώνου και Φαρισαίου) μέχρι την τελευταία Κυριακή της Αποκριάς κάθε βράδυ οι κάτοικοι άναβαν φωτιές σε διάφορα σημεία της Κωμόπολης, «κατά γειτονιές». Αρκούσε ένα σταυροδρόμι ή ένα ευρύχωρο μέρος για να φιλοξενήσει το βράδυ τη φωτιά με όσους κατοικούσαν κοντά σ’ αυτή. Για το άναμμα της φωτιάς επιστρατεύονταν την ημέρα τα γειτονόπαιδα για να κόψουν και να συγκεντρώσουν στο καθορισμένο σημείο της γειτονιάς τα «κλαριά», κυρίως πουρνάρια και λιόκλαρα, που ήταν άφθονα στην περιοχή.\nΟι φωτιές στις γειτονιές άναβαν δυο ώρες περίπου μετά τη δύση του ήλιου. Αν παρατηρούσε κανένας την Πελασγία από ψηλά εκείνη τη στιγμή, θα του φαινόταν ότι είχε παραδοθεί ολόκληρη στις φλόγες. Σε λίγο οι κάτοικοι συγκεντρώνονταν στη φωτιά που βρισκόταν κοντά στα σπίτια τους. Στην αρχή πηδούσαν για λίγο πάνω από τη φωτιά και στη συνέχεια ακολουθούσε η κύρια διασκέδαση με τα αποκριάτικα τραγούδια και το χορό γύρω από τη φωτιά. Η παρουσία ορισμένων μεταμφιεσμένων κατοίκων, των μασκαράδων, έδινε μεγαλύτερο κέφι στο χορό. Οι χαρούμενες αυτές εκδηλώσεις διαρκούσαν μέχρι τα μεσάνυχτα και τις τελευταίες ημέρες της Αποκριάς ως τα ξημερώματα.\nΤο άναμμα της φωτιάς κατά την περίοδο της αποκριάς, όπως υποστηρίζει η Λαογραφία, στηρίζεται στη μαγική δύναμη της φωτιάς κι έχει σχέση με τη μετάβαση από τη χειμωνιάτικη στην ανοιξιάτικη περίοδο. Η φωτιά, όπως πίστευαν παλιά, έδιωχνε τα βλαπτικά πνεύματα και γινόταν έτσι ένα είδος κάθαρσης ενόψει της νέας παραγωγικής περιόδου, γιατί οι αποκριές συμπίπτουν με το τέλος του Χειμώνα και την αρ χή της Άνοιξης, όπου η φύση αναζωογονείται και ανασταίνεται. Ακόμα και το πήδημα της φωτιάς από τους συγκεντρωμένους είχε συμβολικό χαρακτήρα. Οι αρχαίοι πίστευαν ότι όλα τα κακά και δυσάρεστα, καθώς καίονται, από τη φωτιά, εξαφανίζονται και δίνουν τη θέση τους σε άλλα ευχάριστα γεγονότα. Κατά τα τελευταία χρόνια έγινε μια προσπάθεια από τον Εκπολιτιστικό και Επιμορφωτικό Σύλλογο Πελασγίας για αναβίωση του εθίμου που είχε συγκινήσει και ψυχαγωγήσει παλιότερα τόσες γενιές. Τα μέλη του Συλλόγου κάθε χρόνο στην πλατεία των Αγίων Αποστόλων ανάβουν μια μεγάλη φωτιά, μόνο όμως ένα βράδυ, συνήθως στο μέσο της αποκριάς. Τη φωτιά συμπληρώνει ο χορός από τους συγκεντρωμένους κατοίκους και ξανακούγονται τα παλιά αποκριάτικα τραγούδια, καθώς τραγουδιούνται απ’ όλους τους άνδρες και γυναίκες που βρίσκονται γύρω από τη φωτιά. Μεγάλη επιτυχία γνώρισε και η διοργάνωση από τον Εκπολιτιστικό Σύλλογο της «παρέλασης του Καρναβαλιού» στο κεντρικό δρόμο της Κωμόπολης που γίνεται από το 1980 την τελευταία Κυριακή της αποκριάς. Παρελαύνουν διάφορα σατιρικά άρματα και στη συνέχεια γίνεται το κάψιμο του Καρνάβαλου στην Τραγάνα μπροστά από το γήπεδο ποδοσφαίρου. Ακολουθεί στην κεντρική πλατεία πραγματικό ξεφάντωμα από χορό. Τις ευχάριστες αυτές εκδηλώσεις παρακολουθούν πολλοί κάτοικοι όχι μόνο από την Πελασγία αλλά κι από τα γύρω χωριά.\nΟι αποκριάτικες γενικά εκδηλώσεις (μεταμφιέσεις, χοροί, σατιρικά τραγούδια κλπ.) έχουν τις ρίζες τους στις αρχαίες διονυσιακές γιορτές, που είχαν σχέση με τις εναλλαγές των φυσικών φαινομένων, όπως του λήθαργου και της αναζωογόνησης της φύσης, συμβολίζουν με άλλα λόγια το διαρκή κύκλο του μαρασμού και της αναγέννησης της φύσης. Στις γιορτές αυτές κατά την αρχαιότητα στην Αττική άνδρες, γυναίκες, παιδιά, γέροι, μεθυσμένοι και μασκαρεμένοι ξεχύνονταν στους δρόμους, χορεύοντας και τραγουδώντας κυρίως για τη ζωή του θεού Διόνυσου, καθώς και άλλα αυτοσχέδια τραγούδια εύθυμα και σατιρικά.\nΚαι στις σύγχρονες τοπικές αποκριάτικες εκδηλώσεις ιδιαίτερη σημασία είχαν τα τραγούδια που έλεγαν με το στόμα οι άνθρωποι, καθώς χόρευαν ή στέκονταν γύρω από τη φωτιά. Τα περισσότερα ήταν προσαρμοσμένα στο αποκριάτικο πνεύμα, άλλα εξέφραζαν τους πόθους των κατοίκων μιας κλειστής επαρχιακής κοινωνίας και ορισμένα τραγουδιόνταν αποκλειστικά στην περιοχή. Πολλά έμοιαζαν με τα δημοτικά τραγούδια ή ήταν παραλλαγές τους και αρκετά είχαν καθαρά σατιρικό περιεχόμενο. Σε μερικά κωμικά τραγούδια οι χορευτές έκαναν και διάφορες μιμητικές κινήσεις, ώστε το κέφι και το γέλιο να είναι άφθονο.\nΣήμερα γίνονται πολλές εκδηλώσεις σε όλα τα Δημοτικά Διαμερίσματα του Δήμου της Πελασγίας, όπως άναμμα φωτιάς σε όλες τις κεντρικές πλατείες των Δ.Δ. Γλέντια με ζωντανές ορχήστρες έως το πρωί που συνοδεύονται με φαγοπότι, και με αποκορύφωση το Καρναβάλι την Κυριακή της Αποκριάς και τα Κούλουμα την Καθαρά Δευτέρα στην Παραλία της Πελασγίας, στη θέση Άγιος Γεώργιος, όπου ο Δήμος προσφέρει παραδοσιακή φασολάδα, χαλβά, και τουρσί.\nThis entry was posted on 20.07.2012 in the category Pelasgia\n(GR) Πελασγία Φύλλο 170\n(GR) Τρίμηνη Ενημερωτική και Πολιτιστική Έκδοση του Συνδέσμου Πελασγιωτών Αθήνας - Πειραιά\n(GR) Δώσε μου μέρος να κοιτάω